Felix Kjellberg atau lebih dikenali sebagai PewDiePie, mengumumkan isterinya Marzia Kjellberg kini mengandung.
Mereka berdua sudah lama menjadi pertanyaan peminat bila PewDiePie akan mendapat anak.
“Saya dah lama menyimpan rahsia ini,” ujar PewDiePie dalam videonya.

PewDiePie juga mengatakan dia sangat bersyukur untuk memulakan kehidupan berkeluarga bersama Marzia kerana dia adalah insan paling penyayang pernah dikenalinya.
PewDiePie antara YouTuber paling popular dan paling ramai pengikut di YouTube.


Kita sedia maklum negara kita, Malaysia sentiasa memberikan layanan baik kepada pengunjung dari luar negara.
Namun, menurut laporan IGN SEA yang memetik kenyataan Youtuber popular, PewDiePie menyatakan sebaliknya.
Katanya, pengalaman penerbangan paling pahit olehnya adalah ketika berada di Malaysia dan mahu pulang ke tanahair.

“Pesawat ini tidak berangkat seperti dijadualkan. Saya terkandas selama dua jam dalam pesawat ini.
“Selepas itu, tiba-tiba mereka (kakitangan pesawat) membawa kami keluar dan mengatakan tiada lagi penerbangan pada hari itu,” katanya.
Insiden itu dipercayai berlaku sekitar jam 2 pagi. Bagaimanapun, PewDiePie tidak menamakan syarikat penerbangan itu.
“Saya juga tidak berjaya menempah bilik di hotel kerana penuh dan terpaksa tidur di lobi,” katanya.
Yang lebih mengejutkan apabila penumpang lain melayannya sebagai pengganas ketika dalam pesawat.
“Mereka melayan saya seperti pengganas sebab saya ada bateri mudah dibawa (portable). Mereka juga bertanyakan saya mengenainya,” akhirinya.


Personaliti Youtube, Felix “PewDiePie” terus mencipta fenomena tersendiri apabila mencatatkan 100 juta peminat (subscribers) di laman sosial itu sebelum masuk bulan September sekali gus meletakkan beliau sebagai saluran solo pertama di Youtube yang berjaya meraih kejayaan itu.
Video PewDiePie bermain Minecraft berjaya menarik begitu ramai peminat yang menonton dan ini boleh dilihat apabila koleksi video dimuat naik pasti akan berada di kedudukan pertama ranking Youtube Gaming. Semua videonya juga sohor kini (trending) dan dikongsi di beberapa laman sosial antaranya Facebook, Twitter dan Instagram.
Berita baik ini juga dikongsi oleh Youtube sendiri menerusi kicauan di Twitter rasmi platform berkenaan:

Married to @marziapie 💍
Revived our love of Minecraft ⛏
Reached 100 million subscribers on YouTube ✔
What a month to celebrate and congratulate @PewDiePie 👊 pic.twitter.com/4rGuNDDwyx
— YouTube (@YouTube) August 25, 2019

Beliau juga mengucapkan rasa syukur dan berterima kasih kepada yang memberi sokongan selama ini.

We did it! What an unreal achievement! 100 000 000 thanks to all of you for the endless support and effort! I don’t feel worthy, but I’m forever grateful 💯♥👊 pic.twitter.com/ErZk2uD904
— ƿ૯ωძɿ૯ƿɿ૯ (@pewdiepie) August 26, 2019

Dengan kejayaan ini, tidak mustahil jika PewDiePie akan terus meluaskan genre permainan video dimainkannya.
Sumber: Comicbook
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Ramai streamers yang menerima sumbangan derma daripada peminat tapi Felix “Pewdiepie” Kjellberg tidak lagi mengamalkan perkara itu.
Melihat kepada kejayaan Pewdiepie di saluran Youtube, pastinya beliau tidak memerlukan sumbangan ini tapi beliau ada menerangkan sebab terperinci mengenainya.
“Apabila saya menderma pada seorang pengguna Twitch, ia kelihatan pelik (menderma kepada orang).
“Saya lebih suka bercakap dengan mereka.
“Sebagai contoh di jalanan, orang memberi saya duit, saya akan hairan dan kalau saya stream (sila bayar saya). Ia tak masuk akal,” katanya.
Kata Pewdiepie, beliau menerima kontrak eksklusif daripada Youtube pada Mei lalu jadi ia tidak kena dengan situasi beliau. Bagaimanapun, beliau tak mengkritik mereka yang meminta sumbangan di stream.
Tak lama dulu dalam kes di luar negara, seorang ibu mendapati anaknya menderma sebanyak AS$20,000 kepada pelbagai streamer di Twitch menggunakan kad debit. Walaupun dia berjaya mendapatkan balik wangnya tapi prosesnya adalah sukar.
Bagi sesetengah streamer, sumbangan adalah dialu-alukan untuk mereka mendapatkan kelengkapan baru bagi penstriman langsung.
Di Malaysia, amalan menderma ini menjadi satu kebiasaan dan bukannya satu paksaan untuk dilakukan. Seperti juga Facebook Stars yang merupakan satu ciri seakan menyumbang untuk memberi sokongan kepada streamer kegemaran.
Sumber rujukan: Pewdiepie
Ikuti kami di Facebook, Twitter dan Instagram. Saksikan kami di YouTube.


Pada minggu pertama Liga Profesional MLBB (MPL MY) musim ke-11, terdapat pelbagai hero yang sudah digunakan dan dibuang keluar (ban) oleh pasukan masing-masing.
19 perlawanan sudah dimainkan pada minggu pertama ini dan pelbagai meta yang baru dan lama digunakan untuk mencapai kemenangan.
Hero yang banyak dipilih pada minggu pertama MPL MY musim ke-11 adalah Pharsa. Dia dipilih sebanyak 13 kali dan mempunyai kadar kemenangan sebanyak 46%.
Fredrinn menjadi hero pilihan untuk pemain jungler di MPL MY dan dipilih sebanyak 12 kali. Fredrinn mempunyai kadar kemenangan sebanyak 50%.
Grock, Kadita dan Martis melengkapkan senarai lima hero yang banyak dipilih oleh pasukan-pasukan di MPL MY.

Bagi hero-hero yang dibuang keluar, Fanny mendahului carta itu dan setakat ini sudah dikenakan ban sebanyak 17 kali. Walaupun dibuka pada perlawanan di antara Team SMG dan Madness Esports, namun hero ini tidak dipilih oleh mana-mana pasukan itu.
Wanwan dan Joy juga menjadi hero yang banyak kali dibuang keluar (16 kali) pada minggu pertama. Kaja dan Faramis melengkapi senarai lima hero paling banyak dibuang pada minggu pertama MPL MY musim ke-11.

75 hero masih belum dipilih oleh pasukan-pasukan di MPL MY. Terdapat beberapa hero yang tidak meta kini dimainkan seperti Yin dan Odette.
Apakah hero-hero yang akan dipilih pada minggu kedua yang akan bermula pada 17 Mac ini? Sama-sama kita lihat.


Kebelakangan ini, terdapat banyak permainan baharu seperti Fall Guys: Ultimate Knockout, Among Us, dan Genshin Impact yang telah menjadi fenomena besar dalam dunia permainan video. Kini Phasmophobia pula menyertai senarai tersebut.
Phasmophobia merupakan sebuah permainan seram PC yang dilancarkan melalui Steam. Ia dibangunkan dan diterbitkan oleh Kinectic Games. Permainan ini boleh dimain secara biasa atau dengan menggunakan headset VR.

Kemungkinan besar anda sudah mendengar tentang permainan ini kerana ia sedang dimain oleh ramai YouTuber dan streamer terkenal seperti PewDiePie dan Nerd Gaming Malaysia. Ia merupakan permainan seram ala-ala rancangan televisyen Seekers yang dahulunya disiarkan di Malaysia.
Ramai orang yang telah main permainan ini menyatakan bahawa ia antara permainan seram yang paling menakutkan dan menyeronokkan yang mereka pernah main. Oleh itu, penulis rasa lebih ramai pemain PC di Malaysia patut tahu tentang Phasmophobia.

Ibarat menjadi ahli kru Seekers

Seperti yang ditulis di atas, permainan ini mempunyai beberapa persamaan dengan rancangan televisyen Seekers dan rancangan-rancangan lain yang memberi fokus terhadap pencarian hantu atau makhluk halus. Para pemain akan bermain sebagai salah seorang kru pasukan pengenalpastian hantu.
Ini bermaksud tugasan anda bukanlah seperti Ghostbusters di mana anda perlu menewaskan atau menangkap hantu. Sebaliknya, anda hanya perlu pergi sebuah lokasi dan mengikut arahan-arahan yang diberikan untuk mengenalpasti jenis-jenis hantu atau makhluk halus yang berada di situ.
Kerja pengenalpastian hantu lebih sukar daripada yang dijangka kerana terdapat pelbagai perkara yang perlu dikenalpasti seperti lokasi kegemaran hantu, penurunan suhu di kawasan berhantu, ayat-ayat yang perlu disebut untuk memanggil hantu, dan banyak lagi.
Satu lagi cabaran yang sentiasa dihadapi oleh semua pemain ialah hantu boleh membunuh para pemain. Oleh itu, anda harus sentiasa berwaspada apabila melakukan kerja ini.

Boleh main dengan kawan-kawan

Setakat ini, Phasmophobia masih berada dalam fasa early access dan ia hanya menawarkan tujuh peta sahaja. Walaubagaimanapun, ia tetap dapat memberikan pengalaman permainan yang sukar dilupakan, lagi-lagi apabila anda bermain dengan rakan-rakan.
Ya, benar. Permainan ini boleh dimain secara multi-pemain bersama tiga orang rakan-rakan. Keempat-empat pemain perlu bekerjasama untuk mengenalpasti hantu kerana setiap pemain hanya boleh membawa tiga barang (empat untuk pemain VR) dan hanya boleh berjalan (tiada fungsi lari atau sprint).
Terdapat situasi-situasi yang memerlukan barang atau peralatan tertentu dan anda tidak boleh membawa semuanya sekaligus. Mungkin terdapat rakan anda yang berperanan membawa pembaca suhu dan anda pula yang perlu memegang lampu suluh. Rakan-rakan yang lain mungkin perlu memegang kamera untuk menangkap gambar dan terdapat banyak lagi alat-alat yang perlu digunakan.
Bagi anda yang lebih gemar bermain berseorangan, tidak perlu risau kerana Phasmophobia juga boleh dimain secara solo dari awal hingga akhir.

Mikrofon main peranan penting

Salah satu ciri utama Phasmophobia yang membuatkannya sangat seronok dimain ialah anda perlu menggunakan mikrofon dan sistem komunikasi dalam permainan untuk berkomunikasi antara satu sama lain.
Ada hantu yang hanya boleh dipanggil jika anda memanggil namanya atau menyebut ayat atau perkataan tertentu. Permainan ini akan mengesan suara dan sebutan anda untuk memberikan pengalaman yang realistik.
Menurut beberapa pemain, hantu-hantu dalam permainan ini juga akan mendengar sebutan ayat-ayat yang menunjukkan tahap emosi pemain seperti “Let’s get out of here!” (“Jom keluar dari sini!”) atau “I think it’s gone.” (Aku rasa hantu dah tidak ada”). Mereka akan menggunakan maklumat ini untuk menakutkan anda pada waktu yang tidak disangka.
Anda tidak perlu menggunakan Discord untuk berkomunikasi ketika bermain Phasmophobia kerana penggunaan sistem komunikasi dalam permainan ini sudah mencukupi.
Phasmophobia kini boleh dibeli di Steam pada harga RM31 sahaja. Pada pendapat penulis, ia merupakan satu permainan yang sangat berbaloi dibeli jika anda merancang untuk main bersama rakan-rakan.
Anda sudah main Phasmophobia? Apa pendapat anda? Adakah ia permainan seram paling hebat tahun 2020? Kongsikan pendapat anda di laman Facebook kami!
Ikuti kami di Facebook dan Instagram.
Saksikan kami di YouTube.


Piala Amal Bosskurr akan dianjurkan tak lama lagi dan ia akan mengumpulkan pasukan-pasukan Mobile Legends terkenal tanah air antaranya TODAK, Red Esports, MoonChild dari Sabah, Geek Fam dan ramai lagi.
Pengurus Team Bosskurr, Nureddy Nursal mengatakan piala itu akan dianjurkan pada minggu depan tapi masih tak mempunyai tarikh tepat. Eddy juga mengesahkan kejohanan itu akan dianjurkan secara dalam talian dan mungkin mempunyai pusingan penentuan (playoff) yang tersendiri.
Dalam pada itu, pemilik organisasi Red Esports, Anne Raihan akan menyumbangkan RM5,000 bagi membantu mereka yang memerlukan menerusi Piala Amal tersebut.
“Saya perhatikan, tak banyak yang memulakan inisiatif (piala amal) jadi saya fikir sumbangan ini dapat meringankan beban selain membuka mata lebih ramai orang.
“Lebih ramai orang patut tahu e-sukan ini bukan sekadar permainan tapi kita ada satu keunikan (aktiviti sumbangan amal) untuk tarik lebih ramai orang menyertai,” kata Anne.
Ditanya mengenai #NoPlanB yang juga satu inisiatif mulia dari Red Esports, Anne mengatakan ia lebih kepada memupuk nilai kekeluargaan antara pemain.
“NoPlanB adalah satu kem latihan bagi pemain memfokuskan pada objektif paling utama iaitu MPL (liga profesional MLBB).
“Mereka (pemain) sebagai satu keluarga bercerita tentang masalah masing-masing dan menyertai pelbagai aktiviti. Ini adalah persiapan fizikal dan mental sebelum bertanding di kelayakan MPL nanti,” kata Anne. Peminat Red Esports boleh menyaksikan video terbaru #NoPlanB di Instagram rasmi mereka.
Setakat ini, tiada butiran lanjut bagaimana sumbangan amal ini akan dikumpul. Pastinya Bosskurr akan umum info lanjut dalam masa terdekat.


Kejohanan bagi zon Barat sudah berakhir, begitu juga bagi zon Timur di mana piala CoD Mobile World Championship East Final 2021 dijulang oleh pasukan daripada Filipina, Blacklist International.

🏆🎆 And there you have it!!
👑 @BLACKLISTINTL are your Eastern #CODMobile World Champions of 2021!!!
🤝 HUGE ggs to @ALMGHTYesports for putting up the fight of their lives. The match couldn’t have been any more intense!
👍Great job to all the teams!!#WeAreCODM #SonyXperia pic.twitter.com/cl9tLpwgiE
— Call of Duty: Mobile (@PlayCODMobile) December 12, 2021

Bagi pusingan akhir, pasukan yang ditubuhkan pada September 2021 itu berjaya menewaskan ALMIGHTY dengan keputusan 3-2.
Blacklist International membawa pulang sebahagian besar daripada hadiah terkumpul iaitu sebanyak US$300,000 (RM1.26 juta).
Skerd daripada Blacklist International pula menerima anugerah XPERIA MVP sebagai pemain terbaik.
Call of Duty Mobile World Championship East 2021 merupakan kejohanan CoD Mobile anjuran Activision yang melibatkan 12 pasukan daripada negara-negara di Asia.
Sumber: GamingonPhone


Bayangkan anda cuma pengeluar permainan video indie dan anda memenangi anugerah yang sangat berprestij namun piala anugerah anda tidak pernah dapat?

Inilah yang dirasai oleh Extremely OK Games apabila mereka memenangi anugerah The Game Award.
Walaupun permainan video mereka, Celeste menerima trofi di atas pentas, tetapi pihak penganjur mengambil trofi itu balik untuk diposkan kepada mereka.
Namun trofi itu tidak pernah dihantar.

Seorang Youtuber PrestigeIsKey memberitahu dia mengambil masa lima tahun semata-mata untuk mencari replika trofi permainan video.
Suatu hari dia terjumpa satu trofi The Game Awards di ebay yang dijual dengan harga $500 ASD (RM2000) dan akhirnya selepas tawar menawar dia dapat membeli trofi itu dengan AS$400 (RM1,600) termasuk pos.
Pada mulanya Prestige tidak menyangka trofi itu adalah betul bukan replika.
Prestige kemudiannya menghubungi Heidy Motta Pengurus Operasi Extremely OK Games di Twitter.
Heidy mengatakan mereka tidak pernah mendapat trofi anugerah mereka.
Prestige kini memulangkan semula trofi itu kepada Extremely OK Games.
Extremely OK Games akan membayar balik semua bayaran yang dibuat oleh Prestige dan mereka juga akan menghantar satu salinan permainan video Celeste yang ditandatangani kepada Prestige.


Riot baru-baru ini mengumumkan mereka bakal membuat kolaborasi dengan syarikat besar barang kemas Tiffany & Co. untuk menghasilkan piala League of Legends World Championship.
Nampaknya syarikat barang kemas pun mahu menyertai dunia e-sukan.
Piala itu dikenali dengan nama The Summoner’s Cup.
Tiffany & Co. juga terkenal sebagai salah satu jenama barang kemas terbesar di dalam dunia dan masih kukuh berada di dalam industri sejak tahun 1837.

“Summoner’s Cup sudah lama menjadi simbol kehebatan e-sukan dan pertabalan terhebat untuk League of Legends,” ucap Naz Aletaha, Ketua Global League of Legends Esports untuk Riot Games.

Riot Games and @TiffanyAndCo Partner to Reimagine the @lolesports’ Summoner’s Cup: https://t.co/IFVk23WE0S pic.twitter.com/I37kcdXiqG
— LoL Esports (@lolesports) August 18, 2022

Summoner’s Cup ini mempunyai berat 19KG dengan ketinggian 68.58cm.
Masa yang diambil oleh mereka untuk membuat piala ini adalah empat bulan bersamaan dengan 277 jam di Cumberland, Rhode Island.
Worlds 2022 juga akan bermula tidak lama lagi dan Worlds Final akan diadakan pada 5 November ini di San Francisco.


Komputer peribadi (PC) menjadi salah satu teknologi yang sangat berguna di zaman sekarang. Adanya PC di sesebuah tempat akan dapat memudahkan kerja-kerja yang dilakukan.
Lebih-lebih lagi jika komponen PC yang digunakan itu adalah dari jenama yang berkualiti seperti Asus, Corsair, Nvidia dan sebagainya.
Melalui perkongsian seorang pengguna twitter iaitu Sid Razali, sebuah masjid di Miri, Sarawak iaitu Masjid AT Taqwa terima sebut harga Gaming PC yang berharga keseluruhan RM19 ribu dari kedai komputer PC Image.

Mungkin AJK masjid kaki gamer, atau mungkin yang bagi quotation ini adalah pihak kedai PC, maka diturutkan saja oleh pihak masjid yang tak tahu apa-apa.
 Bagi saya, kalau setakat nak tayang slide agama, video ceramah atau audio, maka specs ini sangat mahal untuk tujuan itu. pic.twitter.com/pLmG0qKAuy
— Sid Razali ฏ๎๎๎๎๎๎๎ (@sidchan) June 7, 2022

Jika dilihat dari spefikasi komponen di dalam sebut harga itu, ianya adalah high end gaming PC yang digunakan oleh para streamer di luar sana. Spefikasi itu sudah tentunya akan dapat bermain permainan video AAA yang menggunakan sumber grafik yang tinggi.
Apakah pendapat anda? Adakah wajar pihak masjid menerima sebut harga Gaming PC seperti di atas? Untuk penggunaan membaca slide, memainkan video ceramah, ia sudah tentu berlebihan dan overpowered.
Namun begitu, penulis belum mendapat kesahihan sebut harga yang dikongsikan di atas.
Foto: Aorus Global
Sumber: Sid Razali


Acara League of Legends: Wild Rift Way of the Dragonmancers sudah dilancarkan dan kini sedang berlangsung. Acara ini berlangsung dari 20 Oktober hingga 8 November dan akan menampilkan barisan skin Dragonmancers untuk Ashe, Brand, Aurelion Sol, Master Yi, dan Kai’Sa.

Acara Wild Rift Way of the Dragonmancers akan mempunyai misi sepanjang tiga minggu yang boleh dijalankan pemain untuk memperoleh mata sepanjang acara berlangsung.
Pemain akan menjalankan 10 misi setiap minggu tetapi hanya satu misi yang dapat dilancarkan pada satu masa. Menyelesaikan misi memberi ganjaran kepada pemain dengan pelbagai koleksi dan sumber dalam permainan seperti ikon, emotikon, pose, Blue Motes, bersama dengan barang-barang bertema acara lain.
Cari Elemen Anda
Sebelum anda menyertai acara ini, anda perlu mencari elemen anda terlebih dahulu. Dengan ujian dalam permainan, pemain dapat memilih elemen dan mengikuti perjalanan dengan Dragonmancers. Ujian ini boleh dilakukan berkali-kali tanpa had. Namun, selepas pemain memilih elemen mereka, ia tidak dapat dilakukan lagi.

Elemen ini juga adalah pasukan anda sepanjang acara. Sepanjang acara berlangsung, pemain akan mempunyai tag spawn berdasarkan elemen pilihan mereka. Pemain juga memperoleh mata untuk setiap misi acara yang mereka selesaikan yang menyumbang kepada kemajuan keseluruhan pasukan. Pasukan dengan mata tertinggi pada akhir acara akan menerima ikon edisi terhad, dua kad dorongan pasukan, dan tag elemen mereka dipanjangkan selama satu minggu.
 Pasukan yang kalah, sebaliknya, akan menerima dua kad dorongan pasukan tetapi elemen-elemen mereka akan dibatalkan setelah acara berakhir.
Misi Acara
Acara ini akan menyediakan 10 misi setiap minggu yang mesti diselesaikan mengikut urutan yang diberikan. Misi ini tidak akan berakhir sehingga acara berakhir tetapi hanya satu misi yang dapat diselesaikan sebelum beralih ke misi berikutnya.
Antara contoh misi-misi yang terdapat dalam acara adalah:

Lengkapkan tag spawn atau main 5 permainan
Tewaskan 40 lawan
Hasilkan 45,000 damage pada Champion musuh
Sebagai satu pasukan, hancurkan 15 menara
Sebagai satu pasukan, dapatkan 100 tewasan
Sebagai satu pasukan, dapatkan First Blood 2 kali atau Main 5 permainan
Sebagai satu pasukan, dapatkan 300,000 Gold
Bantu memusnahkan 5 menara
Sebagai satu pasukan, bunuh Elder Dragon atau Main 5 permainan

Ganjaran menyelesaikan misi-misi yang terdapat dalam acara ini adalah 10 Event XP dan 100 Blue Motes yang boleh digunakan untuk menebus bonus serta ganjaran dari acara masa terhad ini.
Acara ini akan tamat pada 8 November, jadi janganlah ketinggalan dalam misi mengumpul set-set Champion anda!


Pasukan Rahasia adalah salah satu pasukan yang layak ke musim liga MPL MY musim kelapan selepas memenangi pusingan kelayakan semalam.
Mengikut ulasan pengulas, ramai yang mengenalpasti pemain-pemain ini adalah bekas pemain Orange Esports iaitu Aim, Neo, Mali dan Mom. Namun, yang mencuri perhatian apabila pengulas menyebut nama Squpoz (pemain Team Bosskurr pada musim keenam) yang bermain sebagai Jagindas.

Bercakap kepada penulis, Aim mengatakan Squpoz dipilih kerana faktor keserasian dan paling banyak pengalaman.
“Masa tempoh percubaan, kami cuba bakat tiga pemain. Kami kekurangan sidelaner ketika itu.
“Antara ketiga-tiganya, kami pilih Squpoz sebab keserasian dan pengalamannya di MPL musim keenam sebelum ini,” katanya ketika dihubungi.
Squpoz atau nama sebenarnya Muhammad Zafri Che Mohd Zulkifli adalah pemain kelima pasukan Rahasia dalam kelayakan itu. Beliau hanya berlatih selama dua minggu dengan lineup bekas pemain Orange Esports ini.
Dalam kelayakan itu, boleh dilihat Squpoz atau Jagindas (dalam perlawanan) bermain dengan begitu baik, membuat split push dan membantu mengalihkan perhatian pasukan lawan.
Aim juga mengatakan Squpoz tidak pernah bermain bersama untuk kelayakan ke pentas profesional namun kemenangan ini pastinya menunjukkan beliau adalah pemain yang sesuai dan serasi di musim liga nanti.
Musim liga MPL MY S8 dijangka bermula Ogos ini dan menampilkan 10 pasukan (8 jemputan) bertanding merebut hadiah terkumpul AS$100,000 (RM419,000).
Pasukan Rahasia dianggotai oleh:

Muhammad Aiman Mohamad Abas – Aim
Adib Rusydi Ahmad Tarmizi – Mom
Muhammad Azam Ahmad – Neo
Muhammad Raziq Muhammad Bukhari – Mali
Muhammad Zafri Che Mohd Zulkifli – Squpoz


Elden Ring penuh dengan raksasa yang menakutkan dari pelbagai saiz tidak kira besar atau kecil.
Kini antara raksasa yang tidak disangka akan ditambah sebagai mod ke dalam Elden Ring.
Tidak lain tidak bukan karakter kegemaran zaman kanak-kanak iaitu Pingu.

Ia bukanlah mod tapi adalah projek dari Adrian Mendez.
Dengan alunan lagu remix Lacrimosa dari Mozart, dengan rupa Pinguyang hanya menatap anda pasti akan memberi makna yang lain.


Sebuah platform perdagangan kriptowang Singapura, Coinhako kini memasuki pasaran e-sukan dengan menaja sebuah pasukan Mobile Legends, ALMIGHTY, bermula Julai 2021 hingga Julai 2022.
Pasukan ALMIGHTY menampilkan lima pemain berbakat dari Singapura, Gerrard Ng Zheng Wei (Nexqt), Javier Tan (Sky), Chai Mun Jun (Jun), Foo Jieyu (Risen) dan Randall Tay Guan Pin (Bush).
Mereka diuruskan oleh sebuah kumpulan pemasaran dan bakat digital Gushcloud dan unit pengurusan bakatnya, Nixgen Entertainment.
Pasukan ini sebelum ini memperoleh tempat keempat dalam kejohanan Mobile Legends: Bang Bang Professional League (MPL) SG pada bulan Mei lalu, dan akan bersaing di dalam MPL Singapura musim kedua iaitu pada Ogos ini dan Pusingan Kelayakan SEA Games 2021.
Dengan penajaan ini juga, ini secara langsung akan membantu membawa nama Coinhako ke seluruh Asia Tenggara, meliputi strim Twitch, kandungan Youtube dan Facebook ALMIGHTY. Nama Coinhako juga akan dipamerkan pada jersi FY 21/22 ALMIGHTY.
Penajaan Coinhako ini bukanlah penajaan pertama melibatkan syarikat kriptowang dalam industri sukan, seperti Coinbase bersama CS:GO, UFC bersama Crypto.com dan banyak lagi.
Dengan adanya kolaborasi ini, ianya akan membantu untuk merapatkan jurang kepercayaan antara kriptowang dan masyarakat, dan menjadikan kriptowang lebih mudah diakses dan menarik untuk semua lapisan masyarakat.


Seminggu selepas dilancarkan, pelantar jualan barangan dan kosmetik dalam permaianan melalui NFT milik Pengasas bersama Twitch Justin Kan iaitu Fractal sudah digodam.
Melalui kenyataan Fractal, mereka menyatakan penggodam itu mendapat akses ke saluran Discord Fractal sebelum meninggalkan satu pautan iklan penjualan NFT, dan kemudiannya berjaya ‘menjual’ 3,294 NFT sebelum pautan itu gagal diakses.
Seramai 373 daripada komuniti Fractal telah menjadi mangsa dan mencatatkan kerugian keseluruhan sebanyak AS$150,000.

Our @fractalwagmi server was hacked earlier today. Working on a fix and will refund everyone who lost $. pic.twitter.com/E1pQOotrFQ
— Justin Kan ❄ (@justinkan) December 21, 2021

Pihak Fractal, Justin Kan sendiri menggunakan Twitternya melaporkan hal ini dan sedang berusaha untuk mengembalikan semula wang mangsa.
Sumber: EuroGamer.


Dari pencipta American Vandal, drama ini membawa penceritaan sebuah pasukan e-sukan di League of Legends.
Players menceritakan Fugitive Gaming yang juga pasukan fiksyen bertanding untuk League of Legends Championship Series (LCS) di Amerika Utara.
Creamcheese (Misha Brooks) yang menjadi watak utama sebagai pemain veteran yang kurang ajar dengan Organizm (Da’Jour Jones), pemain profesional baharu tetapi berpotensi besar.
Pasukan itu bermula dari tahun 2015 dan kini cuba membuktikan mereka boleh menjadi yang terhebat.

Anda mungkin sudah menonton banyak cerita dan drama e-sukan namun, Players membawa sedikit pintalan yang berbeza.
Fugitive Gaming cuba untuk menjadi pasukan terbaik di dalam LCS yang lama didominasi oleh pasukan-pasukan besar League of Legends.
Malah, cerita ini menampilkan pengulas sebenar yang pernah mengulas untuk pertandingan berprestij LCS.
Anda akan melihat temubual pemain seperti pertandingan e-sukan dan boleh dikatakan cerita adalah mockumentary sebagai pasukan e-sukan sebenar.
Malah, individu terkenal dalam dunia hiburan League of Legends juga akan hadir seperti Scarra, Lilypichu dan beberapa personaliti besar lain.
Apa yang menarik adalah mereka ini menganggap seolah-olah pasukan Fugitive adalah pasukan yang betul-betul wujud.


Belum puas bermain di peta baru Miramar, nampaknya BlueHole, pencipta PlayerUnknown’s Battlegrounds (PUBG) dalam perancangan untuk mengeluarkan peta ketiga pada pertengahan tahun ini. Tak lama dah tu.
Perancangan mengenai peta baru itu akan dikongsikan pada bulan Mac termasuklah beberapa kandungan baru lain yang akan menambah kenikmatan bermain mod Battle Royale. Mungkin BlueHole melihat beberapa game Battle Royale lain sebagai pesaing dan ingin memperkenalkan kandungan baru kepada peminatnya.
Nampaknya PUBG mengambil serius akan keselesaan pemain yang ingin terus bermain game itu buat beberapa lama lagi.
Sumber: Steam


Nampaknya playoffs Liga Profesional Mobile Legends: Bang Bang (MPL MY) musim ketujuh lebih hangat biarpun akan diadakan secara dalam talian.
Dalam pengumuman semalam, personaliti e-sukan akan dijemput untuk menjadi pengulas bagi beberapa perlawanan.
Nama-nama terkenal seperti Soloz, Daddyhood, Penjahat, MasterRamen dan FanCFreakz dijemput untuk mengulas sebagai tetamu istimewa.

Playoffs kali ini penting bagi menentukan siapa dua wakil Malaysia akan layak ke Piala Asia Tenggara (MSC 2021) akan berlangsung pada 7 Jun hingga 13 Jun ini.


Kuala Lumpur: Playoffs bagi Liga Profesional Mobile Legends: Bang Bang (MPL MY) musim ketujuh akan diadakan secara dalam talian kerana penularan wabak COVID-19 yang kini sudah mencecah hampir 7,000 kes harian.
Berita itu diumumkan dalam satu posting ringkas di Instagram @mplmy.official semalam.

View this post on Instagram

A post shared by MPL Malaysia (@mplmy.official)

Dalam post itu menyatakan pasukan akan bermain dari tempat tinggal mereka sendiri atau dari gaming house sahaja. Ini bagi memastikan keselamatan dan kesihatan segala kru terlibat termasuk pemain terjamin dari dijangkiti virus.
Jadual bagi playoffs ini sudah pun dikeluarkan.

View this post on Instagram

A post shared by MPL Malaysia (@mplmy.official)

Mereka menggunakan format best of three bagi perlawanan hari pertama dan kedua manakala best of five digunakan untuk perlawanan peringkat lower bracket finals.
Grand Finals pula menggunakan format best of seven yang menampilkan siri tujuh perlawanan bagi peringkat akhir.
Tonton video penuh iklan acah playoffs MPL Malaysia musim ketujuh.

View this post on Instagram

A post shared by MPL Malaysia (@mplmy.official)

Sebanyak lapan pasukan akan bertanding merebut hadiah terkumpul AS$100,000 (RM413,950) bermula 28 hingga 30 Mei ini.


Baru-baru ini, pengguna Steam menyedari bahawa keluaran PC permainan dari Sony sudah menukar penerbit mereka kepada ‘PlayStation PC LLC’, daripada label PlayStation Mobile sebelumnya.

Menurut penyenaraian Wiki Corporation, Sony Interactive Entertainment mendaftarkan nama PlayStation PC pada April tahun ini melalui ibu pejabatnya yang berpangkalan di California. Walaupun nama itu nampaknya hanya sebagai formaliti, ia mewakili satu lagi isyarat kuat bahawa Sony berhasrat untuk meningkatkan output permainannya pada platform PC.
Permainan PC moden pertama daripada Sony ialah Horizon Zero Dawn pada yang dipindahkan pada Ogos 2020 dan Days Gone pada Mei tahun ini.

Selain itu, Uncharted 4: A Thief’s End dan Uncharted: The Lost Legacy juga akan melonjak ke PC pada 2022, sejurus selepas permainan-permainan ini tiba untuk PS5, dan God of War diumumkan sebagai port PC yang akan datang bulan ini.
Satu lagi judul PlayStation, Sackboy: A Big Adventure, mungkin akan datang ke PC juga, menurut penyenaraian yang dilihat pada pangkalan data Steam pada minggu ini.
Komitmen Sony
Menurut laporan korporat yang diterbitkan pada musim panas lalu, Sony mula-mula berkata ia akan meneroka untuk membawa lebih banyak permainan eksklusif PlayStation ke PC, berikutan pengeluaran Horizon Zero Dawn pada PC. Kemudian pada awal tahun ini presiden Sony Interactive Entertainment (SIE) mengesahkan bahawa merela akan membawa pelbagai permainan PlayStation ke PC.
Dalam temu bual bersama GQ, president SIE, Jim Ryan, berkata bahawa peluang untuk membawa permainan PlayStation kepada khalayak ramai serta proses pengalihan yang mudah untuk menghasilkan lebih banyak permainan untuk PC kini adalah ‘keputusan yang agak mudah’ untuk syarikat itu.

 Apabila ditanya mengapa SIE kini memberi tumpuan kepada pelantar PC sedangkan sebelum ini teragak-agak untuk membawa permainannya ke platform, Ryan berkata: “Saya rasa beberapa perkara sudah berubah.”
 “Kami mendapati diri kami pada awal 2021 dengan berbilang studio pembangunan dan permainan yang mereka buat lebih baik berbanding sebelum ini. Terutamanya dari separuh akhir kitaran hidup PS4, studio kami menghasilkan beberapa permainan yang hebat,” tambah Ryan.
Ryan juga menyatakan peluang untuk mendedahkan permainan hebat itu kepada khalayak ramai dan mengiktiraf ekonomi pembangunan permainan bukanlah sesuatu yang mudah, tetapi mereka beruntung untuk diberi peluang ini.
 PlayStation baru-baru ini memperoleh studio Nixxes Software yang terkenal kerana menghasilkan versi PC untuk permainan Square Enix termasuk Tomb Raider, Deus Ex, Hitman dan Thief.


Sony Interactive Entertainment (SIE) telah menghantar emel kepada semua pengguna PlayStation Network untuk kongsi berita tentang pelancaran PlayStation Store baharu. Ia akan dilancarkan di pelayar internet PC 21 Oktober hingga 26 Oktober ini. Versi peranti mudah alih pula akan dilancarkan pada 28 Oktober.
Perubahan utama dalam PlayStation Store baharu ialah ia tidak lagi akan menyokong penjualan permainan PlayStation 3 (PS3), PSP, PS Vita dan kandungan-kandungan tambahan untuk kesemuanya. Penjualan aplikas-aplikasi, tema, dan avatar PlayStation 4 (PS4). Fungsi Wishlist juga akan ditamatkan.
Kesemua kandungan di atas masih boleh dibeli melalui aplikasi PlayStation Store di konsol-konsol yang berkaitan. Contohnya, permainan PS Vita hanya boleh dibeli melalui PlayStation Store di PS Vita.
Nampaknya ini semua dilakukan sebagai persediaan untuk versi PlayStation Store baharu yang akan dilancarkan untuk PlayStation 5 (PS5). Untuk maklumat lanjut, anda boleh rujuk laman web rasmi PlayStation.
Ikuti kami di Facebook dan Instagram.
Saksikan kami di YouTube.


Pada minggu terakhir liga Asia Tenggara PUBG Mobile Club Open (PMCO) Fall Split, pasukan Malaysia, AROV Esports berjaya mendapatkan Winner-Winner Chicken Dinner (WWCD) pertama untuk mereka dalam perlawanan pembukaan hari kesembilan belas sebentar tadi.
Dalam bulatan terakhir, AROV mendapat kelebihan apabila berada dalam kompaun yang selamat manakala dua pasukan Malaysia lain, Yoodo dan VIP berada di kawasan lapang. Tatkala kedua mereka itu bertarung, AROV berbekalkan kompaun yang ada menembak dari jauh dan mengetahui lokasi masing-masing dengan tepat.
Sementara itu, pasukan Ryu berada di luar bulatan dan hanya satu pemain selamat sebelum ditewaskan. Walaupun Boyka gagal untuk melanggar pemain terakhir Ryu, AROV berjaya melenyapkan Jumper (VIP) dan terus menembak Dron (Ryu) lalu memperoleh WWCD.
Mereka mendapat skor keseluruhan sebanyak 35 mata dengan 15 mata pembunuhan. Dengan kemenangan itu, mereka naik ke anak tangga ke-16 dengan 414 mata (setakat artikel ini ditulis).
AROV menerima bantuan pemain keempat sebagai stand-in iaitu Erynn dari Bapak Ah selepas ketiadaan Smokey yang terpaksa pulang ke tanahair kerana bapanya yang menghidap kanser.
Artikel berkaitan: Erynn ganti Smokey untuk minggu akhir PMCO

Sementara itu, pasukan Malaysia lain, Team Secret, VIP Squad dan Bapak Ah masing-masing di tangga ke-18, ke-19 dan ke-20.
Saksikan livestream sekarang di Youtube.


Pasukan kompetitif PUBG Mobile, AROV Esports mengumumkan tiga nama baru bagi penyertaan liga Asia Tenggara PUBG Mobile Club Open (PMCO) Fall Split di Shanghai, China.
Difahamkan, keputusan ini dibuat selepas line-up asal yang dilaporkan memenangi Kejohanan Kebangsaan PUBG Mobile (PMNC) tidak dapat ikut sama atas sebab tertentu. Contohnya, Lunar sibuk dengan ujian Pentaksiran Tingkatan Tiga (PT3), Fazu pula dengan Ujian Akhir Tahun untuk Matrikulasi dan AmyPro berhadapan isu dokumen tidak lengkap seperti yang sebelum ini.
Di bawah adalah line up baru di bawah pimpinan AROV Boyka:

1. Muhammad Danny ‘火Jenny’ Irfan bin Bakri

Muhammad Danny ‘火Jenny’ Irfan bin Bakri
Umur: 16 Tahun
Instagram: @dxnyyjerr

2. Fairul Iskandar ‘Putra’ Putra Bin Muazamshah

Fairul Iskandar ‘Putra’ Putra Bin Muazamshah
Umur: 16 Tahun
Instagram: @putrazrael

3. Mohammad Umarul ‘Smokey’ Hakimi bin Mohd Nasarudin

Mohammad Umarul ‘Smokey’ Hakimi bin Mohd Nasarudin
Umur: 22 Tahun
Instagram : @Hakimi_naza

Pengurus pasukan tersebut, Danial Rusli tidak menyorokkan kekecewaan terhadap perubahan ini namun dia tetap positif.
“Saya berpuas hati dengan pencapaian line up baru ini kerana mereka mempunyai bakat luar biasa dan masih muda.
“Pemilihan dibuat mengikut merit yang diberikan oleh kapten, Khairunnazri Boyka” Masli yang memantau pemain ini dalam custom room dan scrim. Selaku kapten, dia lebih mengetahui peranan yang sesuai untuk setiap pemain ini.
“Saya doakan mereka mampu menghadapi cabaran akan datang sewaktu di sana nanti,” tulisnya dalam satu kenyataan di Facebook rasmi AROV Esports.
Mereka dijangka terbang ke Shanghai, China pada 6 atau 7 September ini.
Liga Asia Tenggara PMCO Fall split akan berlangsung pada 18 September hingga 20 Oktober di Shanghai, China mengumpulkan hadiah wang tunai terkumpul RM131,000.
Ia membariskan 20 pasukan profesional PUBG Mobile dari Thailand, Malaysia, Indonesia dan Vietnam serta 4 slot wildcard untuk bertanding selama sebulan bagi melayakkan diri ke Kejohanan Musim Luruh Asia Tenggara PUBG Mobile.
Artikel berkaitan: VIP Squad, Junior Talent, AROV, Team Secret dan Yoodo Gank layak ke Fall Split
Foto: Facebook AROV Esports


Dalam liga Asia Tenggara PUBG Mobile Club Open (PMCO) yang sudah memasuki minggu ketiga, skuad Malaysia, AROV Esports berjaya mendapatkan Winner Winner Chicken dinner (WWCD) kelima buat Malaysia selepas menewaskan skuad Thailand, Illuminate di bulatan terakhir.
Strategi AROV mengena apabila BoY membuat tembakan rambang di tepi dinding bagi memaksa Illuminate untuk mengisi peluru senapang mereka. Tatkala mereka reload, kesempatan diambil BoY untuk masuk ke dalam rumah itu lalu menembak ahli Illuminate.
Dengan kemenangan ini, mereka meraih sebanyak 30 mata untuk placing manakala 13 mata ekstra untuk jumlah pembunuhan (keseluruhan 43 mata).
Bagi ranking keseluruhan hari ini (Rabu), AROV berada di kedudukan kelima dengan 70 mata dan VIP di tempat ketujuh dengan 66 mata.
Korang boleh saksikan perlawanan penuh untuk hari kedua bagi minggu ketiga liga Asia Tenggara PMCO di bawah:


Selepas menghadapi pusingan sengit selama 3 hari di peringkat dunia, akhirnya pasukan PlayerUnknown’s Battlegrounds mudah alih (PUBG Mobile) dari Indonesia, Bigetron RA dinobatkan sebagai juara PMCO Global Finals yang bertempat di Pusat Dagangan Dunia Putra (PWTC), Kuala Lumpur hari ini.
Mereka membawa pulang wang tunai keseluruhan RM855,000 yang dibahagikan kepada:
Tempat pertama: AS$180,000 (RM751,000)
5 Winner Winner Chicken Dinner: AS$25,000 (RM104,00)
Pasukan Indonesia ini mengumpul mata akhir sebanyak 303 mata dalam 16 peta yang dimainkan. Di tempat kedua adalah skuad Top Esports (AS$105,000) dan Mega.Conqueror dari Thailand di tempat ketiga (AS$55,000).
Wakil Malaysia, Yoodo Gank di tempat kesebelas dengan AS$4,000 (RM16,000).
BTR RA menerima khidmat jurulatih dari kapten AROV Esports, Khairunazri Masli atau Boyka sepanjang Prelims dan Global Finals ini.
Sebelum ini, Top Esports dari China muncul juara untuk Musim Bunga Final Global.
(Foto: PUBG Mobile)


Pada minggu kedua di Liga Asia Tenggara PMCO musim bunga sebentar tadi, skuad Malaysia iaitu Team Secret berjaya mendapatkan Winner Winner Chicken Dinner yang ketiga selepas menewaskan skuad Kemboja, The Wolf of Killer (TWOK) di bulatan terakhir.
Team Secret berjaya menyelamatkan diri mereka apabila PlayZone menghampiri yang membuatkan satu-satunya ahli TWOK terkandas di lereng bukit dan tidak berjaya untuk mara ke dalam zon selamat.
Kejayaan ini membuatkan Team Secret berjaya mengumpul  sebanyak 5 jumlah pembunuhan dan raih WWCD ketiga buat Malaysia.
Mereka sudah lama menunggu saat ini selepas dua minggu bermain di Shanghai, China tanpa sebarang pencapaian yang membanggakan. Buat masa ini, skor di carta masih belum dikemaskini.
Apa pun, tahniah BiuBiu and the gang!
Artikel berkaitan: Chicken Dinner pertama milik Malaysia
Artikel berkaitan: 4 info penting PMCO korang perlu tahu


Skuad PUBG Mobile negara, Yoodo Gank dan Junior Talent akhirnya berjaya menamatkan kemarau ketiadaan Chicken Dinner (kedudukan pertama pada setiap perlawanan) selepas hari keempat liga PMCO Musim Bunga yang berlangsung sejak Rabu baru-baru ini di Shanghai, China. Tahniah!
Gank mendapat Winner Winner Chicken Dinner (WWCD) pada perlawanan kelima manakala Junior Talent pula pada game penutup hari ini. Dengan pencapaian itu, Yoodo Gank berjaya meraih tempat ketiga dengan skor keseluruhan 86 mata pada hari ini dan Junior Talent di tempat kesembilan dengan skor 65 mata. Lihat gambar di bawah.

Sementara itu, tiga lagi skuad Harimau Malaya iaitu Secret, AROV dan VIP Squad masing masing berada di kedudukan ke-18, ke-19 dan ke-22 dengan mata terkumpul 38, 35 dan 21.

Total Ranking

Mengikut rekod keseluruhan mata bagi minggu pertama PMCO setakat ini, Gank naik ke tangga kesebelas dengan skor keseluruhan 158 mata di belakang pasukan Thailand, Goldencat.

Skuad Junior Talent pula naik ke tangga ke-17 dengan skor keseluruhan 125 mata sama seperti FFQ dari Vietnam. Bagi AROV, VIP Squad dan Secret, mereka masing-masing di kedudukan ke-20, ke-21 dan ke-23.
Esok mereka akan bertanding lagi untuk siri penutup bagi musim liga minggu pertama ini.
Liga berlangsung selama lima minggu ini menyediakan hadiah wang tunai terkumpul RM107,980.
Artikel berkaitan: 4 info penting tentang PMCO korang perlu tahu


Selepas beberapa minit berlawan di padang pasir yang luas, akhirnya Team Secret berjaya membolot Winner Winner Chicken Dinner kedua, tahniah diucapkan!
Di peta ketiga (Miramar) untuk kejohanan PMCO SEA Grand Finals ini, mereka bermain dengan taktik looting yang agak lama hingga terkeluar dari zon. Tapi apabila zon kian menutupi, mereka berjaya untuk berlindung di lokasi strategik dan bertahan di situ.
Apabila hanya tinggal RRQ dan Team Secret, skuad Malaysia ini dengan empat orang ahli masih bernyawa berjaya menumpaskan team Thailand itu dengan teknik barbar pada saat akhir.
Dalam total ranking, Secret berada di tempat ketiga dengan skor 56 mata (11 jumlah pembunuhan) dan ViP Squad di tempat kedua dengan 63 mata (14 jumlah pembunuhan).  Yoodo Gank pula berada di kedudukan ketiga-belas dengan 21 mata.
Artikel berkaitan: VIP peroleh WWCD pertama
Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan siapa layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.


“Saya berharap semua peminat pasukan negara dapat berikan sokongan penuh di Bangkok dan Global Final di Malaysia nanti,” itu ucapan ringkas Aiman Amirul ‘ManParang’ Mohd Sahid, kapten pasukan Yoodo Gank sejurus berakhirnya musim liga PMCO Fall Split di Shanghai, China sebentar tadi.
Aiman ketika dihubungi MyGameOn berkata, dia juga turut teruja kerana dapat layak ke Grand Final Asia Tenggara PMCO sebanyak dua kali (sebelum ini di Jakarta, Indonesia untuk Musim Bunga).
“Saya bersyukur kepada Allah kerana kesemua kami satu pasukan layak dan ditambah lagi dengan kelayakan terus ke Global Final, perasaan itu susah nak gambarkan.
“Kali ini kami akan bermain dengan lebih agresif di Bangkok berbanding liga di Shanghai,” katanya.
Grand Final PMCO SEA Musim Luruh akan berlangsung di Bangkok, Thailand pada awal November nanti dan mengumpulkan 16 pasukan teratas bertarung merebut RM418,600.
Yoodo Gank bersama ViP Squad layak ke kejohanan itu selepas meraih kedudukan ke-13 dan ke-16.
Bagaimanapun, Yoodo turut layak ke Global Final di Kuala Lumpur kerana memperoleh kedudukan paling teratas dalam kalangan pasukan Malaysia lain yang bertanding di liga Asia Tenggara PMCO Fall Split.
Foto: VSPN | Facebook


Pasukan PUBG Mobile negara, Team Secret kini berada dalam kedudukan yang sangat membimbangkan dalam kejohanan PMCO Global Prelims sebaik saja memperoleh hanya 3 mata di peta kesepuluh, Erangel.

Mengikut skor daripada Liquipedia, Secret mengumpul 107 mata setakat ini di tempat keduabelas.
Harapan mereka untuk mendapat kedudukan 5 finalis sangatlah sukar kerana jika mereka ingin berjaya, mereka perlu dapatkan dua Chicken Dinner dalam baki dua perlawanan akhir ini.
Pasukan Thailand yang juga wakil Asia Tenggara, PLM sangat konsisten dengan memperoleh WWCD sebanyak tiga kali setakat ini dan berada di kedudukan teratas carta.
PMCO Global Finals Prelims bermula semalam hingga hari ini (Ahad) menyaksikan 16 pasukan dari serata negara yang berentap merebut kedudukan 5 teratas untuk layak ke finals pada 26 Julai ini.
Finals akan berlangsung selama dua hari di Berlin, Jerman dengan hadiah kemenangan USD400,000 (RM1.6 juta).
Ayuh laungkan Malaysia Boleh dan berikan mereka sokongan! Saksikan live secara langsung di Youtube.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Dalam perlawanan ketiga untuk hari keempat belas liga Asia Tenggara PMCO bertempat di Shanghai, China, Junior Talent sekali lagi membuktikan kebolehan mereka dengan memperoleh Winner Winner Chicken Dinner ketiga (buat mereka) dan yang ketujuh buat Malaysia.
Junior Talent diwakili oleh NorFarah Shahira Mohd Nizam (MissFarr), 22 tahun, Mohamad Nazeri Shahrin bin Affan (Trixnity), 20 tahun, Muhammad Fikri Adli Md Nizam (Ngah), 20 tahun dan Izzat bin Abdul aziz (Erynn), 19 tahun, dan diurus oleh The Gaming Co dan Mobile Gaming Co.
Terdahulu, VIP Squad membolot WWCD pertama untuk skuad mereka.
Perlawanan sebentar tadi menyaksikan Jr berada dalam kedudukan yang sangat selesa di dalam rumah. Mereka dikelilingi oleh iDx, BOX dan FFQ. Missfar kemudiannya cuba untuk keluar bagi melenyapkan FFQ namun ditembak jatuh dan dibantu oleh pasukannya.
Berbekalkan advantage 4 kepada 1, mereka menghantar Trix untuk memburu ahli BOX yang terakhir dan kemudiannya kesemua ahli all out menuju ke ahli iDx terakhir yang hanya menunggu masa untuk ajal.
Sama seperti VIP dalam perlawanan awal hari ini, mereka berjaya membolot 41 mata bagi kemenangan itu. Saksikan live di bawah:

Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Artikel berkaitan: ViP Pertama Kali WWCD
Di bawakan khas oleh


Kapten pasukan Yoodo Gank, Aiman Amirul ‘ManParang’ Mohd Sahid berharap pasukannya berjaya untuk mara ke PUBG Mobile Club Open (PMCO) Global Finals yang akan berlangsung pada November ini.
Aiman memuat naik status di Facebook mengatakan ini adalah impiannya sejak tiga tahun lalu.
“Impian saya hanya untuk bermain di peringkat dunia (global). Esok adalah hari terakhir musim liga PMCO.
“Harap-harap iaboleh dikecapi. In sha Allah,” tulisnya.
Jejaka ini yang mempunyai pengalaman tiga tahun dalam permainan video PlayerUnknown’s Battlgrounds (PUBG) dan versi permainan mudah alih (PUBG Mobile) sebelum ini layak ke Kejohanan Asia Tenggara PMCO namun gagal merebut slot ke Global Final kerana prestasi yang kurang memuaskan.
Bagaimanapun kali ini, Yoodo Gank berharap untuk mencari rentak baru. Hari ini mereka akan bertarung untuk hari terakhir musim liga PMCO Fall Split.
Mengikut carta ranking yang dipetik dari Liquipedia, Yoodo sekarang berada di kedudukan selamat iaitu tangga ke-15 dan berhasrat menaiki anak tangga harini dengan menyasarkan seberapa banyak mungkin Winner Winner Chicken Dinner dalam enam perlawanan akan dipertandingkan.
Mereka sebelum ini menukar seorang pemain tidak lama selepas PMNC berakhir, mengambil pemain baru, iShotz atau nama sebenarnya, Raymond Tan Boon Sheng.
Sementara itu, pasukan Malaysia lain, Team Secret, AROV Esports dan Bapak Ah perlu bertungkus lumus mencari ‘ayam’ bagi melayakkan diri ke kejohanan Asia Tenggara pada November nanti di Bangkok, Thailand.
Masing-masing berada di kedudukan tercorot; tangga ke-18, 19 dan 20. Vip Squad pula sudah habis perlawanan dan mereka hanya perlu bergantung pada nasib jika pasukan bertanding hari ini gagal merebut kedudukan ke-14 dipegang mereka.
Kesemua pasukan di musim liga PMCO perlu berada di kedudukan enam belas teratas untuk layak ke kejohanan PMCO Asia Tenggara.
Foto: VSPN


Selepas bertungkus lumus berperang di alam maya dan merebut kedudukan 16 teratas, akhirnya tiga skuad PUBG Mobile ini berjaya merebut slot mereka ke Jakarta, Indonesia untuk Kejohanan Asia Tenggara PMCO pada 22 Jun hingga 23 Jun ini! Tahniah diucapkan!
ViP Squad, Yoodo Gank dan Team Secret masing-masing bertarung bersama dua lagi wakil Malaysia, Junior Talent dan AROV Esports serta beberapa pasukan dari negera lain dalam liga Asia Tenggara PUBG Mobile Club Open (PMCO) di Shanghai, China selama lima minggu.
Mereka berdepan bermacam-macam cabaran antaranya perlu berpuasa di bulan Ramadan, berhari raya Aidilfitri tanpa keluarga dan cabaran dari segi mental serta fizikal. Tahniah juga diucapkan kepada Junior Talent dan AROV kerana mempamerkan prestasi baik sepanjang liga ini.
Yoodo Gank

Mereka antara skuad yang paling konsisten sepanjang liga ini, mempamerkan prestasi mengagumkan setiap minggu kecuali minggu ketiga yang mana pasukan Malaysia kurang menyerlah semuanya. Sepanjang musim liga, mereka berjaya membolot keseluruhan 4 Chicken Dinner dan merapatkan mata dengan pasukan dari negara Asia Tenggara lain.
Yoodo Gank juga adalah skuad Malaysia pertama diumum layak ke Jakarta, Indonesia selepas meraih kedudukan ke-12 semalam, menjadi yang terbaik dalam national four.
Artikel berkaitan: WWCD ke-12 buat Malaysia
Artikel berkaitan: Yoodo Gank terus cemerlang
Artikel berkaitan: Chicken Dinner ke-3 buat mereka
Artikel berkaitan: WWCD pertama milik Malaysia

ViP Squad

Walaupun hanya memperoleh satu WWCD sahaja sepanjang liga ini, tak dinafikan ViP Squad mempamerkan prestasi cemerlang dengan placing yang tidak kurang hebat bagi setiap perlawanan berlangsung.
Mereka juga antara skuad yang banyak menerima kecaman daripada peminat namun ia tak menjatuhkan moral dan semangat mereka sebagai satu pasukan!
Artikel berkaitan: WWCD pertama untuk ViP

Team Secret

Pada minggu awal, mereka kurang menyerlah. Entah kenapa, prestasi mereka agak merudum pada minggu pertama. Namun, selepas itu Team Secret perlahan-lahan bangkit dan cuba membuktikan mereka adalah pemain hebat sesuai dengan status organisasi dinaungi mereka.
Sejak minggu kedua hingga akhir, Team Secret banyak bereksperimentasi dan akhirnya membuktikan mereka juga layak berdiri di kedudukan 16 teratas.
Artikel berkaitan: WWCD ke-11 buat Malaysia
Artikel berkaitan: Malaysia dahagakan Chicken Dinner
Artikel berkaitan: Team Secret rebut WWCD ketiga
Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Kejohanan Spring Championship di Jakarta Indonesia ini mempertandingkan wang tunai terkumpul RM435,000 dan akan menentukan siapa layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Gambar featured image: Junior Talent facebook
Liputan ini dibawakan khas oleh:


Pasukan profesional PUBG Mobile, Yoodo Gank mengumumkan kemasukan pemain baru, Raymond Tan Boon Sheng atau lebih dikenali sebagai iSh0tz bagi menghadapi liga PUBG Mobile Asia Tenggara Musim Luruh (Fall Split) yang dijangka akan berlangsung di Thailand pada September ini.
“Saya menyertai pasukan ini selepas diajak oleh ManParang kerana sebelum ini kami kerap main PUBG Mobile bersama.
“Bagi saya, ini permulaan baru yang baik. Walaupun ada rasa sedikit tertekan kerana perlu usaha lebih dalam pasukan yang sudah ke PMCO SEA ini, saya anggap ia satu cabaran.
“ManParang banyak bagi saya eksperimen dengan gaya permainan berbeza jadi saya rasa lebih yakin dengan keupayaan sendiri,” kata Raymond.
Line up penuh bagi Yoodo Gank ialah:

Yoodo ManParang
Yoodo Geek
Yoodo Draxx
Yoodo Jimboy
Yoodo iSh0tz

Tuck Mun (tiga dari kiri) bersama CEO Gank, Kevin Wong (paling kanan), iShotz (paling kiri) dan ahli skuad Yoodo Gank
Pengumuman itu dibuat sejurus selesai sidang media bersama Ketua Pegawai Eksekutif Yoodo, Chow Tuck Mun di Pusat Konvensyen Quill City, Kuala Lumpur semalam.
Ketika sesi itu berlangsung, Tuck Mun juga berkata Yoodo akan melanjutkan lagi promosi percuma bagi data tambahan PUBG Mobile yang memberikan pengguna 20GB data hingga Disember ini.
“Ini bermakna pemain game boleh menikmati pengalaman bermain PUBG Mobile dalam rangkaian 4G terbesar di Malaysia tanpa perlu risaukan caj tambahan dikenakan,” katanya.
Yoodo adalah syarikat telekomunikasi pertama yang menaja pasukan profesional PUBG Mobile iaitu Yoodo Gank.
Ikuti kami di Facebook dan Instagram.
Saksikan kami di YouTube.


Skuad Malaysia, Junior Talent berjaya mendapatkan Winner Winner Chicken Dinner (WWCD) keempat buat Malaysia (yang kedua buat pasukan mereka) dalam Liga Asia Tenggara PMCO yang berlangsung di Shanghai, China.
Dalam pusingan akhir untuk hari ke-10, mereka berjaya bertahan di bulatan terakhir dan berjaya menumpaskan ONIC apabila perbezaan ahli kumpulan 4 kepada 2 sangat menyebelahi mereka. Yoodo Gank pula mendapat tempat keempat apabila gagal untuk memasuki bulatan terakhir yang mana Jimboy terperangkap di bawah tebing (di tepi laut).
Mereka berjaya mendapatkan 38 mata (30 untuk placing nombor satu dan 8 untuk jumlah pembunuhan).
Junior Talent diwakili oleh NorFarah Shahira Mohd Nizam (MissFarr), 22 tahun, Mohamad Nazeri Shahrin bin Affan (Trixnity), 20 tahun, Muhammad Fikri Adli Md Nizam (Ngah), 20 tahun dan Izzat bin Abdul aziz (Erynn), 19 tahun, dan diurus oleh The Gaming Co dan Mobile Gaming Co.
Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Selain itu bagi skuad yang mendapat MVP pada minggu tersebut, mereka akan menerima USD$1,000 (RM4,100).
Tonton livestream penuh untuk hari ke-10 di Youtube ini:

Ikuti kami di Facebook dan Instagram.
Saksikan kami di YouTube.


Selepas berhempas pulas di kejohanan PUBG Mobile Club Open (PMCO) SEA Grand Finals sebelum ini, Team Secret dah bersedia berangkat ke Berlin, Jerman bagi menghadapi PMCO Global Prelims (pusingan kelayakan) yang mana mereka perlu berentap bersama 15 lagi pasukan lain untuk layak ke finals.
Kejohanan itu akan bermula pada 20 hingga 21 Julai ini (prelims) dan disambung semula pada 26 hingga 28 Julai (global finals). Sebanyak USD400,000 (RM1.64 juta) dipertandingkan dalam kejohanan penamat bagi PMCO Spring ini.

Team Secret dianggotai oleh BiuBiu, Stewart9k, SinB Neo dan AlexER.
Dalam posting di atas, mereka sudah berada di Lapangan Terbang Antarabangsa Kuala Lumpur (KLIA) untuk bertolak ke Berlin. Mari kita doakan mereka dapat rehat secukupnya dan berlatih bersungguh-sungguh untuk dapat kedudukan lima teratas dalam pusingan kelayakan ini!
Selain layak ke PMCO Spring Global Finals Prelims, Team Secret juga antara empat pasukan terbaik yang layak ke liga Asia Tenggara PMCO Fall Split yang akan dianjurkan di Bangkok, Thailand tak lama lagi.
Mereka bersama VIP, Junior Talent dan AROV Esports akan menyertai Yoodo Gank yang menerima jemputan terus ke liga itu.
Gambar featured image: Onthego Productions


Semalam, berakhir sudah hari pertama kejohanan PUBG Mobile Club Open (PMCO) SEA Grand Finals di Jakarta, Indonesia.
Wakil Malaysia, Team Secret, Yoodo Gank dan ViP Squad berjaya mengharungi cabaran itu namun langit tak selalu cerah. Ada pasukan yang tak berjaya memberikan prestasi diharapkan tapi mereka akan cuba buat yang terbaik untuk hari ini.
Setakat semalam, skor mereka adalah seperti berikut:

Secret kekal di tempat keempat dengan 107 jumlah mata serta 26 kills, VIP pula di tempat kesepuluh dengan 71 mata (15 jumlah pembunuhan) manakala Yoodo Gank di tempat kelima belas dengan 37 mata (10 jumlah pembunuhan). Hanya Yoodo Gank saja belum memperoleh Chicken Dinner.
Apa persiapan mereka untuk hari terakhir ini? Jom ikuti temubual penulis bersama mereka.

Team Secret

“Kami rasa bernasib baik kerana bulatan berpihak kepada kami dan kerjasama sepasukan tu dah di tahap lebih baik selepas habis bermain di musim liga di China.
“Untuk hari pertama ini, kami bermain dengan selamat dan cuba elak pertembungan dengan pasukan lain.
“Kami juga dah tahu di mana lokasi mereka turun dan cuba kaji bagaimana rotasi yang akan digunakan,” kata BiuBiu ketika ditemui MyGameOn di Jakarta, Indonesia.
Menurutnya, Secret akan cuba terbaik hari ini dan menggunakan strategi biasa.
“Bergantung kepada bulatan di mana, kalau ada yang boleh loot, kami akan loot dulu dan sebaliknya. Tengok keadaan.
“Kami expect seberapa banyak Chicken Dinner hari ini dan kalau tak dapat pun, cuba taknak ‘terciduk’ awal,” katanya.
Artikel berkaitan: Secret dapat WWCD

Yoodo Gank

Bagi Yoodo Gank pula, mereka cuba kaji strategi baru untuk digunakan hari ini.
“Kami hanya gunakan strategi sama dan dapati ramai pasukan menggunakan taktik berlainan kali ini.
“Jadi hari ini kami akan cuba hadir dengan strategi baru untuk dapatkan placing di 8 teratas.
“Terima kasih kepada yang menyokong kami untuk sampai ke tahap ini walaupun kami jatuh. Kalau ada rezeki akan cuba buat yang lebih baik lagi di kejohanan seterusnya,” kata Drax.

VIP Squad

Skuad ini akan buat yang terbaik untuk sasarkan empat teratas bagi melayakkan diri mereka ke Berlin, Jerman.
“Kami akan kaji balik gameplay dan tengok mana yang silap.
“Pasal semalam Chicken Dinner tu, kami yakin dengan strategi dan circle juga memihak kepada kami. Saya menyorok di belakang pondok untuk memastikan tiada musuh dari lereng bukit dapat masuk bulatan.
“Insya-Allah hari ini kami akan buat yang terbaik. Terima kasih VIP Family kerana menyokong kami tanpa henti,” – kata Yakuza, kapten VIP Squad.
Artikel berkaitan: ViP dapat WWCD
Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan 4 pasukan teratas yang akan layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.


Sebentar tadi, kejohanan PUBG Mobile Club Open (PMCO) SEA Grand Finals baru saja melabuhkan tirainya dan yang paling mengejutkan apabila skuad Malaysia, Team Secret berjaya merebut tempat keempat dan layak ke Global Finals! (syarat untuk ke Berlin, Jerman bagi Global Finals ialah top 4).
Walaupun begitu, langit tak selalu cerah. Pada perlawanan akhir, terdapat isu apabila skuad Vietnam, X Team mendarat di lokasi sama Secret mendarat iaitu Ferry Pier dan dan Primorsk.
X Team ingin melenyapkan Secret lebih awal bagi memberi laluan kepada BOX Gaming yang juga dari Vietnam untuk mara ke Global Finals (BOX hanya 5 mata di belakang Team Secret dalam total ranking ketika itu).

Bagaimanapun, SinB berjaya untuk alih perhatian ahli X Team yang lain untuk mengejarnya.
“Kami kemudian mencari compound untuk berlindung selama mungkin,” kata BiuBiu, kapten Team Secret. Ketika itu, BOX Gaming sangat bernasib baik kerana bulatan menutupi ke arah mereka.
Tapi dengan kemaraan WAW dan juga BTR ke compound mereka, BOX akhirnya dijatuhkan dan Secret AleXer berjaya mendapatkan placing lebih tinggi untuk Secret.
“Terima kasih kepada semua peminat yang memberi sokongan kami. Walaupun kami berdepan jatuh bangun tapi terima kasih kerana terus memberi kepercayaan kepada kami.
“Kami akan buat yang lebih baik di Jerman nanti,” katanya.

THAT’S HOW IT’S DONE!#SecretPUBGM secures our spot in the #PMCO2019 Berlin Spring Prelims!! #SecretFighting 🇲🇾 pic.twitter.com/m2jibQxt4l
— Team Secret (@teamsecret) June 23, 2019

Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan 4 pasukan teratas yang akan layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
RRQ dan Purple Mood Esports dari Thailand masing-masing peroleh gelaran juara dan ketiga. Mereka bawa pulang USD30,000 dan USD12,000. Skuad tuan rumah, Bigetron ID pula di tempat kedua dengan wang tunai USD20,000! Team Secret pula bawa pulang USD10,000 dalam kejohanan SEA Grand Finals itu.
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Gambar featured image: VSPN


Dalam perlawanan keempat untuk hari keempat belas liga Asia Tenggara PMCO bertempat di Shanghai, China, Team Secret sekali lagi membuktikan kebolehan mereka dengan memperoleh Winner Winner Chicken Dinner kedua (buat mereka) dan yang kelapan buat Malaysia.
Secret diwakili oleh  Secret BiuBiu, Secret SinB, Secret Alex dan Secret Stewart9k.
Ketika bulatan terakhir kian mengecil, Team Secret di posisi yang begitu baik kerana bulatan berpihak kepada mereka yang berselindung di sebalik kereta sementara skuad XF dan EVOS perlu mempertaruhkan nyawa untuk berlari ke dalam bulatan.
Nasib menyebelahi kerana pasukan di luar bulatan tidak mampu berbuat apa-apa melainkan dengan hanya menggunakan med kit.
Kemenangan ini seterusnya menghadiahkan Team Secret 37 mata keseluruhan buat pusingan ini. Tahniah!

Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Artikel berkaitan: Jr Chicken Dinner Lagi
Artikel berkaitan: ViP Pertama Kali WWCD


Pengulas e-sukan wanita masih mendapat kritikan yang tidak membina malah ada yang mempersendakan pakaian serta cara mereka menyampaikan ulasan. Itu yang berlaku kepada Andriyana Mohd Ghazali atau lebih dikenali sebagai ChuChu Gaming.
Beliau kini mengulas dalam Bahasa Inggeris untuk liga PUBG Mobile Club Open (PMCO) Musim Bunga yang berlangsung di Shanghai, China. ChuChu berkata, walaupun berkorban untuk bangun pagi dan mengadakan ulangkaji untuk permainan pada hari itu, beliau masih menerima kritikan daripada netizen.
“Formal salah dikatakan bosan, santai pula dikatakan wanita ini bodoh. Kadang-kadang itu penat sangat tapi banyak maklumat di kepala sehingga tersasul, lumrah manusia ada buat silap.
“Soal jantina juga dijadikan isu, tudung di kepala dipermainkan, baju yang sopan diherdik. Tapi saya tahan, fikirkan nak bawa nilai baik untuk kesedaran orang luar sana bahawa game (PUBG Mobile) ini bukanlah sesuatu yang buruk.
“Nak majukan industri e-sukan negara, yakinkan kita boleh jadikan kerjaya dalam bidang ini dengan menjadi diri sendiri tapi ada yang kata ‘Chu bukalah tudung, boleh pergi jauh’ tapi itu pegangan saya. Ada juga yang suruh pakai fit sikit tapi saya tetap dengan pendirian (berpakaian sopan dan menutup aurat) begini,” katanya dalam satu catatan di Facebook.
Artikel berkaitan: 5 pengulas PMCO di Shanghai, China
ChuChu mengulas bersama Terence. Gambar: FB Chuchu Gaming
Beliau juga menambah, kritikan diterima banyak daripada netizen yang rata-rata berkata-kata tidak baik.
“Tapi apa yang saya dapat? Herdikan, makian yang mencurah-curah lagi. Ibu, ayah, keluarga, kawan-kawan yang kenal saya terkejut apabila mereka baca komen terhadap saya sehingga timbul persepsi gaming ini bawa lebih banyak keburukan dari kebaikan.
“Teruk orang yang main game ini, itu mereka kata apabila membaca komen. Anda sendiri yang menjatuhkan industri ini tapi ingin mak, ayah dan kelurga menyokong dengan sifat negatif sebegitu. Kenapa buat macam itu? Banyak lagi cara teguran lain boleh digunakan, yang lebih positif.
“Saya juga manusia. Saya boleh jadi doktor dan bekerja dalam bidang lain tapi saya tetap pilih pengulasan e-sukan sebab saya tahu, setiap hari diberi peluang untuk perbaiki kesilapan. Tapi kali ini mungkin dah tak mampu,” katanya lagi.
Akhir sekali, ChuChu berkata yang kesihatan fizikalnya terjejas begitu juga dengan mental.
“Siapa yang rapat dengan saya, tahulah betapa teruknya keadaan saya sekarang.
“Terima kasih yang menyokong dan yang menjatuhkan. Kali ini anda berjaya jatuhkan seorang lagi manusia yang cuba mencari rezeki halal. Hanya dengan kata-kata, mampu ‘tutup’ masa depan orang lain.
“Berusaha keras macam mana sekalipun mesti ada yang benci. Mungkin dah sampai masa untuk undur diri,” katanya.
Selain ChuChu, netizen juga tak henti menghentam Yakuza iaitu ahli Victorious In Play (VIP) yang juga salah satu pasukan bertanding dalam liga ini. Rata-rata mereka memberi komen sinis dan negatif di livestream Facebook rasmi PUBG Mobile mengatakan Yakuza hanya hebat bermain menggunakan tablet dari Apple malah ada yang menyebut VIP tidak layak berada di sana untuk bertanding.


Menjadi penterjemah di luar negara? Ia bukanlah kerjaya popular namun bagi pemilik nama Yap Si Err, peluang ini jarang ada dan ia membuka perspektif begitu meluas bagi usianya yang masih hijau.
Dari kacamata gadis ayu berusia 22 tahun ini, kerjaya sebagai penterjemah adalah peluang untuknya mengenali dunia e-sukan yang pada dirinya adalah sesuatu yang asing.
“Saya masih ingat ada senior yang syorkan kerjaya ini di Shanghai, China. Saya menerima tawaran itu menerusi We Chat dan mendapat kerja itu (sebagai seorang intern).
“Ia adalah satu cabaran bagi saya kerana saya perlu menjadi penterjemah (Mandarin – Bahasa Melayu) sepenuh masa untuk liga Asia Tenggara PMCO dan berulang alik ke kolej untuk kelas dan menyiapkan tugasan kalau tiada pertandingan pada Isnin dan Selasa,” katanya yang mengambil jurusan Bahasa China dan Kesusasteraan.
Dia yang juga dikenali ramai sebagai Bunny berkata, sebelum ini dia tak mempunyai pengetahuan khusus dalam e-sukan (PUBG Mobile) dan bersyukur dapat ditemukan bersama pemain-pemain Malaysia yang bertanding.
“Selepas mengenali mereka, banyak yang saya belajar dan ambil tahu.
“Tapi saya juga suka membaca berita dan belajar topik berbeza jadi pengetahuan dalam e-sukan ini hanya untuk permainan popular sekian lama seperti Dota 2 dan League of Legends,” katanya.

Cabaran utama
Bunny (berdiri, tiga dari kanan) sama-sama memeriahkan perayaan Aidilfitri di perantauan.
Apa yang menjadi cabaran untuknya adalah menyesuaikan diri bersama pemain kerana mereka mempunyai pelbagai ragam yang berbeza.
“Pada awalnya memang saya tak kenal pemain dan pasukan ini. Mereka juga mempunyai banyak persoalan mengenai pertandingan dan saya kurang arif akan soal itu.
“Walaupun saya pernah tengok kawan saya main PUBG Mobile, saya perlukan masa untuk biasakan diri dan faham,” katanya.
Menurut Bunny, dia pernah dihujani pelbagai soalan seperti “Macam mana nak beli kad sim,”, “Di mana restoran halal,”, “Dekat mana nak tukar duit,”, “Bunny, boleh tolong belikan Pizza? selain perlu membantu pemain berkomunikasi dengan penganjur.
Kata Bunny, perkara yang paling menarik tentang penterjamahan ialah dia mengetahui batas kemahirannya.
“Banyak yang saya boleh belajar lagi terutamanya dari segi tatabahasa dan kosa kata jadi saya teruskan berlatih. Berpeluang untuk berkomunikasi dalam bahasa Inggeris dan Bahasa Melayu di China adalah pengalaman yang tak dapat saya lupa,” katanya.
Bercerita mengenai rutin hariannya, Bunny berkata, harinya dimulakan dengan membawa komputer riba dan buku ke lokasi pertandingan.
“Ketika pertandingan bermula, saya akan baca buku dan siapkan tugasan (assignments). Selepas game selesai, kalau ada masa dan tenaga, saya akan siapkan tugasan di hotel pula.
“Setiap hari Isnin dan Selasa (cuti), saya akan ke universiti untuk menghadiri kuliah.
“Untuk pelajaran, saya letakkan deadlines dan matlamat untuk memastikan ia dapat disiapkan. Bagi kerja pula, saya akan ada di sana untuk menterjemah (soalan pemain kepada penganjur) jika diperlukan,” katanya.

Lakar memori bersama pemain
Bersama OTG, Jimboy, Pepper dan Chuchu
Selama lima minggu berada di Shanghai, China, gadis ini akui banyak kenangan tak dapat dilupakan.
“Saya nak ingat setiap saat dan setiap minit berada di sini. Saya suka menambah kenalan dan bercakap dengan semua orang.
“Kenangan paling tak dapat lupa ialah kami (bersama pemain) pergi makan malam dan lepak selepas tamat perlawanan. Bukan saja pemain tapi juga pengulas.
“Terima kasih kerana berkongsi macam-macam perkara tentang e-sukan dan topik-topik lain yang membuka mata saya,” katanya.
Katanya lagi, pengalaman paling berharga ialah sewaktu pengulas OnTheGo (OTG) ‘membelanjakan’ Chicken Dinner di KFC.
“Lebih daripada 20 orang menyambut kemenangan skuad Malaysia dapat Winner Winner Chicken Dinner. Memang saya tak dapat lupa pengalaman unik dan menarik ini di China, dikelilingi rakan-rakan dari tanah air. Setiap hari saya rasa seperti di Malaysia!
“Satu saja saya nak cakap kepada semua pemain kita. Saya akan sentiasa ada di sini kalau anda perlukan saya. Terima kasih atas pertolongan dan kepercayaan. All the best kepada semua!,” katanya.

Ingin keluar dari zon selesa
Bunny bergambar kenangan bersama pemain dan pengulas dari Malaysia
Bunny berkata, kerjaya sebagai penterjemah bukanlah end goal tapi ia hanya sebagai pengalaman baru untuknya.
“Saya ingin buat lebih daripada itu. Saya nak bantu negara dan tolong orang dalam kesusahan. Saya rasa puas hati kalau diperlukan.
“Mungkin sekarang saya tak tahu lagi hala tuju pasti tapi saya akan cuba teroka lebih banyak bidang dan pilih mana yang kena dengan jiwa.
“Tinggal setahun lagi untuk habis belajar dan banyak benda boleh berubah dalam jangka masa ini. Ada peluang, saya akan ambil saja dan kemudian selaraskan matlamat saya untuk masa depan,” katanya.
Ditanya cabaran tinggal di negara Asia ini, kata Bunny, bukanlah mudah bekerja dan hidup di Shanghai. Banyak syarikat yang mengalami jatuh bangun dalam jangka masa pendek.
“Apa yang saya belajar ialah setiap orang ada persepsi mereka sendiri dan ini membuatkan saya teruja belajar perkara baru, jadi lebih rendah diri dan bertolak ansur.
“Dari segi pengalaman belajar, di sini persaingan sangat kompetitif dan saya sukakan suasana begitu,” katanya.
—–
Ikuti kami di Facebook dan Instagram.
Saksikan kami di YouTube.


Pengulas e-sukan tanah air, J Hunter atau nama sebenarnya Azrul Anwar mengharapkan pasukan Malaysia bagi permainan PlayerUnknown’s Battlegrounds mudah alih (PUBG Mobile) supaya tidak takut mencuba strategi baru.
Beliau berkata demikian bagi mengulas prestasi dan persembahan skuad negara yang bermain di liga Asia Tenggara PUBG Mobile Club Open (PMCO) Fall Split di Shanghai, China selama empat minggu.
Musim liga baru saja berakhir sebentar tadi.
“Saya rasa Malaysia sedikit perlahan dalam menyesuaikan diri dengan meta baru dan takut untuk mencuba strategi baru. Dari segi perlawanan tak ada masalah besar.
“Untuk dua pasukan ke Bangkok sebenarnya tiada masalah besar cuma perlu memastikan pergerakan masuk bulatan (cricle) teratur dan serangan ke atas kompaun (rumah) kemas,” katanya.
Selama empat minggu mengulas di sana, Azrul ingin mengucapkan jutaan terima kasih kepada penyokong di Malaysia terutama yang mengikuti perjalanan kariernya sebagai seorang pengulas.
“Bagi peminat di Malaysia, terima kasih kepada semua yang sentiasa menyokong kontinjen negara dan juga pengulas,” katanya.
Grand Final PMCO SEA Musim Luruh akan berlangsung di Bangkok, Thailand pada awal November nanti dan mengumpulkan 16 pasukan teratas bertarung merebut RM418,600.
Yoodo Gank bersama ViP Squad layak ke kejohanan itu selepas meraih kedudukan ke-13 dan ke-16.
Bagaimanapun, Yoodo turut layak ke Global Final di Kuala Lumpur kerana memperoleh kedudukan paling teratas dalam kalangan pasukan Malaysia lain yang bertanding di liga Asia Tenggara PMCO Fall Split.


Perjuangan pasukan PUBG Mobile negara, Team Secret nampaknya tidak dapat diteruskan ke PMCO Global Finals pada minggu depan.
Ketika pusingan kelayakan awal (prelims) melabuhkan tirainya sebentar tadi, Secret hanya berjaya membolot keseluruhan 141 mata dan berada di kedudukan kesebelas dalam carta.
Pada perlawanan kesebelas, mereka berjaya mendapatkan 14 jumlah mata pembunuhan di mana AlexeR dan Stew9K memberikan persembahan luar biasa namun ia tidak dapat menyelamatkan skor yang masih rendah.

Mereka gagal menduduki tangga lima teratas yang diperlukan untuk layak ke final pada 26 Julai depan tapi pastinya kita akan melihat persembahan mereka semula ketika liga Asia Tenggara PMCO Fall Split di Bangkok, Thailand nanti.
Secara keseluruhan, pasukan China X-Quest F dan wakil Thailand, Purple Mood E-Sport (PLM) berjaya mengungguli carta dengan beberapa WWCD dan placement yang konsisten dalam 12 perlawanan dipertandingkan, memperolehi lebih 300 mata!
Skuad Team Queso pula adalah satu-satunya wakil bukan dari Asia yang berjaya menduduki tangga lima teratas. Skuad dari Sepanyol ini layak selepas mengumpulkan sebanyak 203 mata.
ARG dari Jepun turut mara dengan 185 mata manakala Top Esports (China) mara dengan 200 mata.
PMCO Global Finals Prelims bermula semalam hingga hari ini (Ahad) menyaksikan 16 pasukan dari serata negara yang berentap merebut kedudukan 5 teratas untuk layak ke finals pada 26 Julai ini.
Finals akan berlangsung selama dua hari di Berlin, Jerman dengan hadiah kemenangan USD400,000 (RM1.6 juta).
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Liga Asia Tenggara PUBG Mobile Club Open (PMCO) Fall Split sudah pun bermula yang mana lima pasukan negara bertarung selama empat minggu bagi merebut slot ke Kejohanan Asia Tenggara PMCO Fall Split pada 1 November nanti.
Ketika livestream di Youtube dan Facebook berlangsung semalam, Pengarah PUBG Mobile Global Esports di Tencent Games, James Yang mengumumkan Kejohanan PMCO Fall Split Global Finals akan dianjurkan di Kuala Lumpur, Malaysia!
Kejohanan kemuncak ini adalah sambungan dari Kejohanan Asia Tenggara PMCO Fall Split yang mana pasukan-pasukan terbaik PUBG Mobile di seluruh dunia akan berkumpul untuk bertempur merebut gelaran juara di Musim Luruh.
Ia akan diadakan pada 23 November hingga 25 November (Prelims) dan Global Finals pula pada 29 November hingga 1 Disember.

Sebelum ini, PMCO Global Finals Spring Split diadakan di Berlin, Jerman yang menyaksikan pasukan negara, Team Secret turut bertanding. Sebelum itu, kejohanan Asia Tenggara PMCO Spring Split dianjurkan di Jakarta, Indonesia yang menyaksikan pasukan tuan rumah menunjukkan dominasi mereka selepas bertarung selama enam minggu di musim liga.
Berita ini sudah tentu diterima baik semua ahli komuniti permainan mudah alih ini di Malaysia kerana nyata, terdapat begitu ramai peminat PUBG Mobile di negara ini. Malah, acara ini akan menarik lebih ramai pelabur selain menjadikan Malaysia sebagai hab e-sukan di rantau Asia Tenggara!
Buat sementara ini, tiket atau lokasi acara masih belum diumumkan.


Liga Asia Tenggara PUBG Mobile Club Open (PMCO) baru saja berakhir minggu lalu dan penulis berpeluang menemu ramah Ketua Pegawai Kewangan (CFO) yang juga Ketua Versus Programming Network (VSPN) Global, Danny Tang.
VSPN adalah penganjur bersama untuk liga Asia Tenggara PMCO di China.
Untuk pengetahuan semua, Tencent (pembangun PUBG Mobile) bekerjasama dengan VSPN untuk mengembangkan ekosistem e-sukan di negara itu.
“Tencent sudah lama berkolaborasi dengan kami dan kami sangat berbesar hati dapat bekerjasama dengan mereka. Sebagai platform yang bekerjasama dengan game publishers dan game developers, kami bukan saja menganjurkan kejohanan e-sukan tapi juga menyediakan kandungan (content) untuknya,” katanya.
VSPN sudah pun beroperasi dan menganjurkan kejohanan berskala besar yang memfokuskan pada mobile. Antaranya, Liga Profesional Honor of Kings di China pada 2016, kejohanan/liga PUBG dan PUBG Mobile serta liga Clash Royale.
“Kami rasakan e-sukan adalah pasaran yang besar. Walaupun di China perkembangannya perlahan pada mulanya namun ia berkembang dengan pesat apabila pasaran mobile mula mengambil alih.
“Kita boleh saksikan ramai pemain terdiri daripada generasi muda. Bukan saja mereka yang hardcore tapi juga kasual dan pemain wanita. Pendek kata, peranti pintar lebih mudah diakses dan ini mengubah demografik dalam e-sukan yang membantu meningkatkan industri mobile gaming dan mobile esports,” katanya.
Cabaran utama
Penganjuran Liga Honor of Kings, KPL
Sebagai platform besar beroperasi di rantau Asia dan juga Asia Tenggara, VSPN juga tidak terlepas dalam menghadapi cabaran menganjurkan kejohanan e-sukan.
“Cabaran utama dalam penganjuran mobile esports adalah kerana ia industri baru. Untuk banyak perkara (penganjuran, teknikal dan sebagainya), kami buatnya pertama kali dan pada skala besar jadi ada banyak aspek perlu dijaga.
“Sebagai contoh, Honor of Kings. Pertama kali kami bawakan liga sebesar itu kepada komuniti di China dan ia adalah sesuatu yang sangat mencabar dari pelbagai aspek. Boleh kata yang setiap kejohanan dan liga mempunyai cabaran baru. Ini kerana kami juga fokus membawakan kandungan premium kepada peminat.
“PMCO adalah liga yang pertama kali kami anjurkan untuk judul Battle Royale,” katanya.
Ada potensi besar untuk berkembang

Kata Danny, Tencent memainkan peranan penting dalam mobile esports.
“Mereka mencipta permainan mudah alih mempunyai asas e-sukan yang stabil dan mereka juga membantu dari segi kewangan untuk meningkatkan sistem mobile esports di negara ini.
“Kerjasama dengan mereka juga membolehkan kami terus membawa kelainan dalam industri dengan keupayaan untuk memastikan e-sukan mempunyai nilai dalam pasaran dan menganjurkan esports arena. Kami juga menawarkan servis pelbagai antaranya menjadi penyedia platform kepada komuniti bagi memahami permainan mudah alih menerusi kandungan dan mengikuti perkembangan talent-talent dalam e-sukan,” katanya.
Danny berkata, Asia Tenggara adalah pasaran yang ditumpu sekarang dan ia mempunyai potensi besar seperti di China.
“Saya percaya PUBG Mobile akan terus berkembang di rantau Asia Tenggara. Buat masa sekarang, kami belum ada pelan spesifik untuk pasaran Malaysia tapi kami sangat berbangga dengan apa yang dikecapi oleh komuniti di sini. Ia sangat positif dan penuh dengan sokongan terhadap permainan tersebut (PUBG Mobile),” katanya.
—–
Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
3 pasukan Malaysia sudah pun layak ke pusingan seterusnya.
Kejohanan Spring Championship di Jakarta, Indonesia itu mempertandingkan wang tunai terkumpul RM435,000 dan akan menentukan siapa layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!


Bagai telur di hujung tanduk, itu yang berlaku kepada skuad Junior Talent pada penghujung game penutup hari keempat liga PMCO Musim Bunga tadi. Mereka bersama dua lagi skuad Malaysia, Yoodo Gank dan Team Secret bagi menentukan siapa layak menerima Chicken Dinner kedua buat Malaysia.
Tapi kemenangan berpihak kepada mereka apabila kedua ahli Jr yang tinggal ini berjaya mendapatkan tembakan tepat terhadap Yoodo Gank lantas meraih Winner Winner Chicken Dinner (WWCD).
Dengan pencapaian itu, Yoodo Gank berjaya meraih tempat ketiga dengan skor keseluruhan 86 mata pada hari ini dan Junior Talent di tempat kesembilan dengan skor 65 mata.
Mengikut rekod keseluruhan mata bagi minggu pertama PMCO setakat ini, Gank naik ke tangga kesebelas dengan skor keseluruhan 158 mata di belakang pasukan Thailand, Goldencat. Skuad Junior Talent pula naik ke tangga ke-17 dengan skor keseluruhan 125 mata sama seperti FFQ dari Vietnam.

Bagi NorFarah Shahira Mohd Nizam atau Miss Farr, perasaan takut dan cemas itu perlu diketepikan ketika dalam permainan.
“Tinggal dua orang (daripada kami) saja lagi untuk teruskan permainan tapi disebabkan komunikasi yang baik, kami harungi juga demi Winner Winner Chicken Dinner (WWCD) kedua Malaysia.
“Kami tiada strategi khusus tapi merancang perjalanan dan tanya pendapat ahli skuad lain sebelum membuat keputusan. Yang penting, saya percaya dengan keupayaan setiap ahli. Alhamdulillah, kami berjaya raih WWCD kedua hari ini,” kata Missfar apabila dihubungi MyGameOn.
Ketika ditemubual oleh hos selepas berakhirnya perlawanan penutup pada hari ini, Missfar berkata, tiada jurang kemahiran antara lelaki dan wanita dalam permainan mudah alih.
“Untuk pemain wanita dekat luar sana, teruskan berlatih sebab kita memang tak ada jurang antara lelaki. Kita boleh buat. Saya dah buktikan jadi lepas ini giliran anda semua pula,” katanya.
Junior Talent, yang dan diurus oleh The Gaming Co dan Mobile Gaming Co, dan Yoodo Gank masing-masing menamatkan kemarau ketiadaan Chicken Dinner selepas empat hari 5 skuad Malaysia bertanding di minggu pertama liga PMCO Musim Bunga yang mempertandingkan wang tunai terkumpul RM107,980.
Artikel berkaitan: Chicken Dinner pertama milik Malaysia
Gambar featured image: FB Page Junior Talent PUBG Mobile


Pengurus pasukan ViP Squad, Fattah Zie melahirkan rasa syukur tak terkata sebaik saja menerima berita baik yang pasukan di bawah jagaannya itu berjaya mara ke Grand Final Kejohanan Asia Tenggara PUBG Mobile Club Open (PMCO) di Bangkok, Thailand pada awal November ini.
“Alhamdulillah, ViP Squad Senior dapat layak pergi ke Bangkok.
“Persembahan hari terakhir mereka amatlah memuaskan hati kerana saya tahu mereka telah berikan gaya permainan yang terbaik.
“Sejujurnya saya tidak nampak ada kelemahan mereka perlu diubah tapi keadaan mental (mental state) mereka yang perlu ditajamkan lagi agar fokus mereka tak terganggu,” katanya ketika dihubungi MyGameOn.
Fattah berkata, jikalau mental down, pastinya ia akan merosakkan keserasian dibina malah komunikasi antara ahli pasukan juga akan terganggu.
Penulis juga berpendapat sedemikian yang mana musim liga berlangsung selama empat minggu pastinya menggugat emosi dan mental malah nilai persahabatan mana-mana pasukan pun namun ViP Squad berjaya mengharunginya dengan baik.
“Akhir kata dari kami, skuad ViP ingin mengucapkan ribuan terima kasih kepada peminat yang memberi sokongan sepanjang perjalanan jatuh bangun kami.
“Kami berharap anda semua terus menyokong VIP Squad Senior. #SayangLontong,” kata Fattah mengakhiri perbualan.
Grand Final PMCO Asia Tenggara Musim Luruh akan berlangsung di Bangkok, Thailand pada awal November nanti dan mengumpulkan 16 pasukan teratas bertarung merebut RM418,600.
Yoodo Gank bersama ViP Squad layak ke kejohanan itu selepas meraih kedudukan ke-13 dan ke-16.
Bagaimanapun, Yoodo turut layak ke Global Final di Kuala Lumpur kerana memperoleh kedudukan paling teratas dalam kalangan pasukan Malaysia lain yang bertanding di liga Asia Tenggara PMCO Fall Split.
 Foto: Fattah Zie | Facebook


Berada selama lima minggu di Shanghai, China untuk berentap dalam liga Asia Tenggara PUBG Mobile Club Open (PMCO), NorFarah Shahira Mohd Nizam (MissFarr), 22 tahun akui banyak dugaan dihadapinya. Missfar adalah  ahli kumpulan Junior Talent yang juga salah satu daripada lima pasukan Malaysia bertanding di sana.
“Ada rasa tertekan lebih-lebih lagi apabila berada dalam skuad mixed team (bercampur lelaki). Lelaki dalam bidang game ni memang cepat tangkap, jadi saya kena adapt cepat sebab dalam satu pasukan dengan mereka.
“Saya anggap ia sebagai satu cabaran untuk jadi lebih matang dalam hidup kerana ini jalan yang saya pilih.
“Sebagai satu-satunya gadis dalam kumpulan, saya rasa saya lebih tegas dengan mereka. Memang sebagai kapten, itu adalah salah satu tanggungjawab,” katanya.
Missfarr juga berkata sepanjang berada di sana, dia banyak berinteraksi dengan keluarga dan peminat di tanah air.
“Tipulah kalau tak rindu mak, ayah dan keluarga. Masa mula-mula tu, memang rasa janggal sebab tak kenal sesiapa dekat sini dan saya seorang saja perempuan.
“Tapi lepas dah biasa, ramai yang jadi kawan baru. Saya pun selalu buat live di Facebook untuk tanya khabar peminat Junior Talent yang tak putus bagi sokongan pada kami.
“Mereka juga ada bagi tips dalam game, bagi nasihat dan bercerita tentang perkembangan semasa. Seronok berbual dengan mereka,” katanya.

Kata Missfar, minatnya pada game terutamanya PUBG Mobile adalah kerana ia meredakan tekanan dan dapat mengisi masa lapang selain bersifat kompetitif.
“Main game secara kasual dan kompetitif ada bezanya. Sebagai perempuan, apa yang saya belajar ialah mental kena kuat sebab kadang-kadang perempuan ni sifatnya sensitif. Bila dah masuk dalam bidang e-sukan atau mana-mana bidang didominasi lelaki ini, kita kena kuat dalam segala hal.
“Yang penting, kena terus berlatih dan tetapkan matlamat kita,” katanya.
Bagi pemain wanita di luar sana, Missfar berkata, you have nothing to lose. Tidak perlu segan untuk mencuba sebab kalau ada rezeki tak kemana.
“Kalau nak buat pasukan mixed team, gunakan peluang tersebut untuk kongsi pengalaman dan serlahkan bakat,” katanya.
Artikel berkaitan: Chicken Dinner pertama milik Malaysia
Artikel berkaitan: Junior Talent WWCD sekali lagi
Ikuti kami di Facebook dan Instagram.
Liputan ini dibawakan khas oleh:


“Mereka tak berehat selepas mengharungi cabaran di Shanghai,” itu kata Ketua Pegawai Eksekutif Gank, Kevin Wong berkenaan persediaan ahli skuad Yoodo Gank bagi kejohanan PUBG Mobile Club Open (PMCO) SEA Grand Finals di Jakarta, Indonesia yang akan bermula hari ini pada jam 2 petang waktu Malaysia.
“Kesemuanya kekalkan momentum semasa program di Shanghai dan mereka hanya ada masa seminggu saja untuk berlatih menghadapi kejohanan ini,” katanya.
KEVIN (dua dari kiri) bersama ManParang, Geek, Jimboy dan Draxx (paling kiri). Gambar: Gank.FTY
Tambah Kevin, dia percaya prestasi skuad ini sudah pun meningkat selepas lima minggu bertarung dalam liga.
“Konsep seperti boot camp ini di mana pemain bermain dan tinggal bersama untuk tempoh lima minggu sememangnya membantu dari segi kerjasama dan keserasian. Mereka juga berlawan pasukan yang terhebat di rantau ini sekali gus meningkatkan kemahiran mereka dalam permainan,” katanya.
Kevin juga menyasarkan kedudukan empat teratas bagi kejohanan akhir Asia Tenggara di Jakarta ini.
“Kami berharap untuk dapat top 4 dan mara ke Global Finals. Harap-harap 2 Chicken Dinners boleh diraih tapi dengan persembahan menarik tanpa Chicken Dinner sekali pun kami boleh cecah kedudukan teratas,” katanya.
Selain Yoodo Gank, dua pasukan lain yang akan bertanding ialah Victorious In Play (VIP) Squad dan Team Secret.

Majlis pembukaan akan bermula pada jam 2 petang waktu Malaysia dan perlawanan pertama dimulakan 30 minit selepas itu. Mereka akan bermain enam peta yang dijangka berakhir pada jam 8.20 malam bagi hari ini dan juga esok.
Mereka layak ke Kejohanan PUBG Mobile Club Open (PMCO) SEA Grand Finals di Jakarta, Indonesia selepas merebut kedudukan 16 teratas dalam liga Asia Tenggara PMCO di Shanghai, China.
Artikel berkaitan: Ini dia 3 skuad layak ke Jakarta, Indonesia
Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.
Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan siapa layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Gambar featured image: VSPN


Hari ini adalah hari terakhir untuk kejohanan PMCO SEA Grand Finals di Jakarta, Indonesia. Wakil Malaysia pula ada berdepan cabaran untuk rebut kedudukan empat teratas bagi melayakkan diri mereka ke Berlin, Jerman.
Menerusi skor akhir semalam, Secret masih selesa di kedudukan keempat, VIP pula di nombor 10 dan Yoodo Gank di tangga kelimabelas.
Penulis bertanyakan pendapat dua pengulas, Terence “Icybaby12” Yong dan Aaron “Qontra” tentang pasukan mana yang akan layak ke Global Finals nanti.

Terence “Icybaby12” Yong

“Saya rasa Secret dan VIP boleh pergi. Tapi satu kesalahan semalam boleh beri kesan kepada mental (apa yang terjadi kepada Hyqul) kerana terkeluar awal.
“Untuk game pertama, saya tak sangka mereka (VIP) boleh bermain dengan begitu baik.
“Secret pula macam pasukan yang berlainan berbanding apa terjadi di Shanghai, China ketika musim liga,” katanya.
Kata Terence, Team Secret sangat faham permainan minda dan risiko untuk berdepan pihak lawan.
“Mereka hanya perlu kekal momentum hari ini dan adapt dengan gameplay pasukan lain untuk raih top 4.
“RRQ pula ada peluang tapi kalau mereka hilang fokus, keadaan akan jadi sukar. Bagi skuad tuan rumah pula, BTR ada moral yang tinggi untuk perform hari ini sebab menang WWCD tapi Onic tak faham macam mana musuh bermain.
“X Team pula main dengan baik di musim liga tapi mereka ada konflik dalaman kali ini,” katanya.

Aaron “Qontra”

“Saya rasa Team Secret memang ada peluang untuk mara ke Global Finals kerana prestasi luar biasa ditunjukkan.
“VIP pula adalah 50-50 peluang sebab Haikal semalam asyik terkeluar dulu dan bagi kesan pada moral pasukan. Mereka tak dapat informasi di mana pasukan lain berada jadi mungkin itu sebab VIP tak berapa perform selepas game kedua.
“Mereka perlukan dua perlawanan yang baik untuk kekal berada di kedudukan empat teratas ini.
Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan 4 pasukan teratas yang akan layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.


Dalam kejohanan PlayerUnknown’s Battlegrounds mudah alih (PUBG Mobile) Club Open Final Global yang berlangsung di Pusat Dagangan Dunia Putra (PWTC) sejak Jumaat, menyaksikan 16 pasukan terbaik dunia bertarung merebut hadiah terkumpul AS$500,000 (RM2.8 juta).

Ia baru saja berakhir tadi apabila pasukan profesional Indonesia, Bigetron RA muncul juara dunia dengan kemenangan RM855,000 termasuk 5 Winner Winner Chicken Dinner (RM104,000).
Pasukan yang meraih setiap WWCD akan menerima sebanyak AS$5,000 (RM28,000).
Ini adalah senarai penuh dari tempat kedua hingga keenambelas yang memenangi hadiah wang tunai berikut (unit matawang ditukar terus ke Ringgit Malaysia):
Juara: Bigetron RA (RM855,000) – Indonesia
Naib juara: TOP Esports (RM438,000) – China
Tempat ketiga: Mega.Conqueror (RM229,000) – Thailand
Tempat keempat: Illuminate The Murder (RM158,000) – Thailand
Tempat kelima: Entity Gaming (RM50,000) – India
Tempat keenam: Team Queso (RM54,000) – Sepanyol
Tempat ketujuh: RRQ Athena (RM33,000) – Thailand
Tempat kelapan: Orange.Esports.CG (RM41,000) – Kemboja
Tempat kesembilan: Team Unique (RM20,000) – Russia
Tempat kesepuluh: Cloud 9 (RM16,000) – Amerika Utara
Tempat kesebelas: Yoodo Gank (RM16,000) – Malaysia
Tempat keduabelas: Team SouL (RM33,000) – India
Tempat ketigabelas: UNIcornGaming (RM12,500) – Taiwan
Tempat keempatbelas: ARG Wistaria (RM8,000) – Jepun
Tempat kelimabelas: EGC KR Black (RM8,000) – Korea
Tempat keenambelas: Kurdistan Esports (RM8,000) – Iraq
(Sumber: PUBG Mobile, Foto: Kincir.com)


Pada minggu pertama liga PUBG Mobile Club Open (PMCO) Musim Bunga yang diadakan sejak Rabu, Malaysia sudah berusaha berhabis-habisan untuk menyesuaikan diri bertanding dengan skuad dari Indonesia, Thailand, Vietnam, Filipina dan Kemboja.
Mereka adalah Victorious In Play (VIP), AROV Esports, Junior Talent, Yoodo Gank dan Team Secret. Liga berlangsung selama lima minggu ini menyediakan hadiah wang tunai terkumpul RM107,890.
Mengikut rekod keseluruhan, skuad Harimau Malaya ini berjaya mendapatkan dua kali Chicken Dinner iaitu pada hari keempat di mana Yoodo Gank membolot WWCD pertama pada perlawanan kelima dan Junior Talent pada perlawanan terakhir.
Bagaimanapun, hari ini skuad Malaysia tidak berjaya mendapatkan WWCD tapi skuad Yoodo Gank memperoleh rentak mereka dengan meraih top 4 beberapa kali dalam keseluruhan enam perlawanan.
Mengikut ranking keseluruhan bagi minggu pertama, Yoodo Gank berada di tempat ke-10 manakala Junior Talent di kedudukan ke-18, VIP (ke-19), AROV (ke-21) dan Team Secret (ke-23).
Selain Gank, pasukan Malaysia lain perlu memikirkan strategi dengan lebih mendalam bagi menaikkan anak tangga di kedudukan 10 teratas minggu depan.

Artikel berkaitan: 4 info penting tentang PMCO
Artikel berkaitan: 5 skuad Malaysia ke Shanghai, China
Artikel berkaitan: Chicken Dinner pertama milik Malaysia


Meskipun tewas dan gagal layak ke Grand Final Kejohanan Asia Tenggara PUBG Mobile Club Open (PMCO) pada awal November ini, pasukan Team Secret tetap positif dan tidak ingin memandang ke belakang lagi.
Salah seorang ahlinya, Secret SinB Neo memuat naik status di Facebook page rasminya dengan menulis, “Masa berlalu, dan tiada lagi keajaiban, kejutan dan luluh hati.

“Kembara PUBG Mobile Club Open dah pun berakhir tapi perjuangan kami diteruskan.
“Saya akan teruskan bekerja keras dan cuba menjadi yang terbaik,” katanya.
SinB juga pantang mengalah, mengakhiri kapsyen dengan menulis “Saya takkan mengalah, sama juga seperti anda,” Mungkin dia merujuk kepada pasukan Malaysia lain yang layak ke Grand Final yang akan berlangsung di Bangkok, Thailand nanti.
Secara keseluruhan Team Secret memungut 514 mata dan gagal untuk mara ke saringan seterusnya iaitu Grand Final PMCO Asia Tenggara Musim Luruh kerana hanya enam belas teratas saja yang layak dan mereka memperoleh tempat ke-20.
Grand Final PMCO Asia Tenggara Musim Luruh akan berlangsung di Bangkok, Thailand pada awal November nanti dan mengumpulkan 16 pasukan teratas bertarung merebut RM418,600.
Yoodo Gank bersama ViP Squad layak ke kejohanan itu selepas meraih kedudukan ke-13 dan ke-16.
Bagaimanapun, Yoodo turut layak ke Global Final di Kuala Lumpur kerana memperoleh kedudukan paling teratas dalam kalangan pasukan Malaysia lain yang bertanding di liga Asia Tenggara PMCO Fall Split.
Foto: VSPN / Facebook


Dalam kejohanan PMCO Global Finals Prelims di Berlin, Jerman yang berlangsung sekarang, wakil Malaysia, Team Secret masih boleh menarik nafas lega selepas mengumpulkan 45 mata hingga perlawanan ketiga dan berada di tempat ketujuh.
Pada hari pertama ini, Team Secret tidak berapa menyerlah di perlawanan pembukaan tapi berada di kedudukan 5 teratas pada perlawanan kedua dan ketiga. Perbezaan mata antara nombor 5 dan 6 juga hanya 2 mata dengan Secret dan mereka ada peluang cerah untuk mengejar dalam tiga baki perlawanan hari ini.
Team Secret dianggotai oleh BiuBiu, Stewart9k, SinB Neo dan AlexER.

PMCO Global Finals Prelims bermula hari ini hingga esok (Ahad) menyaksikan 16 pasukan yang berentap merebut kedudukan 5 teratas untuk layak ke finals pada 26 Julai ini.
Finals akan berlangsung selama dua hari di Berlin, Jerman dengan hadiah kemenangan USD400,000 (RM1.6 juta).
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


Skuad PUBG Mobile negara, Team Secret nampaknya berada di kedudukan yang tidak berubah setakat ini pada tempat ke-9 selepas berakhirnya perlawanan kelapan sebentar tadi di kejohanan PMCO Global Prelims di Berlin, Jerman yang berlangsung sejak semalam.

Menurut skor daripada Liquipedia, mereka kini berada di kedudukan yang sama sejak semalam dan mengumpul keseluruhan 97 mata. Indian Tigers pula mengikuti rapat dengan memperoleh 97 mata juga.
Sementara itu, skuad NVM, TQ dan Knights masing-masing mengumpul 119 dan 115 mata. Team Secret perlu juga mendapatkan Chicken Dinner pada baki empat perlawanan hari terakhir ini bagi layak ke kedudukan 5 teratas.
PMCO Global Finals Prelims bermula semalam hingga hari ini (Ahad) menyaksikan 16 pasukan dari serata negara yang berentap merebut kedudukan 5 teratas untuk layak ke finals pada 26 Julai ini.
Finals akan berlangsung selama dua hari di Berlin, Jerman dengan hadiah kemenangan USD400,000 (RM1.6 juta).
Ayuh laungkan Malaysia Boleh dan berikan mereka sokongan! Saksikan live secara langsung di Youtube.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.
Gambar featured image: VSPN


Dalam perlawanan begitu sengit liga Asia Tenggara PMCO yang berlangsung selama lima minggu, akhirnya Team Secret menunjukkan Malaysia bukanlah calang-calang walau sudah masuk minggu keempat — mereka mendapatkan Winner Winner Chicken Dinner (WWCD) ke-10 dalam kejohanan ini!
Pada bulatan terakhir, mereka terlebih dahulu menjatuhkan dua ahli BOX yang menyorok di belakang kereta, meninggalkan satu-satunya pemain terakhir mereka. Kemudian, X Zico ketinggalan keseorangan dan ahli BOX yang terakhir, Louis pula mati ditembak apabila dia baru saja turun dari kenderaan dipandu untuk mencari kedudukan TS. Zico yang tidak berupaya juga ditewaskan off camera.
Dengan kemenangan itu, mereka berjaya memperoleh keseluruhan 38 mata (30 placing dan 8 untuk jumlah pembunuhan). Tahniah!
Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.

Liputan ini dibawakan khas oleh:


Dalam perlawanan pembukaan liga Asia Tenggara PUBG Mobile Club Open (PMCO) Fall Split yang berlangsung di Shanghai, China sebentar tadi, pasukan Malaysia, Team Secret nyaris-nyaris saja mendapat Winner-Winner Chicken Dinner apabila bertarung nyawa dengan menggunakan first-aid kit namun nasib tidak menyebelahi apabila skuad Vietnam, ReaperKiller Esports berjaya menambahkan nyawa pada saat-saat terakhir.

Alexer menggunakan first-aid namun masa tidak menyebelahi apabila playzone terus mencederakan kedua-dua pemain.

Dengan itu, mereka memperoleh tempat ketiga dengan 16 mata manakala pasukan Malaysia lain, Yoodo di tempat kelima dengan 12 mata, AROV di tempat keenam dengan 11 mata dan VIP Squad di tempat ke-12 dengan hanya 3 mata.
Lima skuad negara, VIP Squad, Junior Talent, Yoodo Gank, AROV Esports dan Team Secret bertanding bermula 17 September hingga 13 Oktober ini dan mereka akan berlawan selama 4 minggu sebelum ke playoffs pada November nanti.
Dalam kejohanan yang membabitkan beberapa negara Asia Tenggara iaitu Malaysia, Thailand, Indonesia dan Vietnam ini akan menguji kehebatan bakat tempatan bertanding merebut hadiah wang tunai terkumpul RM129,310.


Dalam kejohanan PMCO SEA Grand Finals di Jakarta, Indonesia ini, Team Secret berada di kedudukan sangat sengit sekarang. Mereka berada di tempat keempat tapi pada masa yang sama, Box Gaming juga hampir menyamakan kedudukan.

Kalau korang perhatikan, Secret mengumpul 180 mata dan BOX pula 175 mata. Sangat sengit!
Mereka perlukan seberapa banyak kills yang boleh dan placing lebih baik untuk game terakhir ni! Ayuh berikan sokongan kepada mereka!
Buat ViP pula, peluang mereka agak tipis dan Yoodo Gank pula di tempat yang agak mustahil untuk raih kedudukan empat teratas bagi perlawanan akhir ini.
Kejohanan SEA Grand Finals di Jakarta, Indonesia ini mempertandingkan wang tunai terkumpul RM435,000 dan akan menentukan 4 pasukan teratas yang akan layak berentap di Grand Final diadakan di Berlin, Jerman kelak. Ketika itu mereka akan bertemu wakil dari Amerika Utara, Eropah, India dan lain-lain!
Mereka sebelum itu menyertai Liga Asia Tenggara PMCO berlangsung selama lima minggu mengumpulkan sebanyak 24 pasukan dari Asia Tenggara iaitu Thailand, Malaysia, Indonesia, Vietnam, Kemboja dan Filipina merebut prizepool USD$26,000 (RM107,980) yang mana USD$5,000 (RM20,765) diberikan secara mingguan kepada kedudukan 6 teratas sahaja dalam carta liga.